
Mikaelo Bronŝtejn (Tiĥvin) 
tt L*. 'U>jLsO, jLt ĵ^/irhLLo, 

Ja, bonŝancas al ni, karaj gevivantoj! Ni ĝisvivis la jaron 
kun duo kaj tri nuloj, ni estas venintaj al la sojlo de la tria jar- 
milo. Tiu magia nombro entuziasmigas kaj humiligas sam- 
tempe. Iuj sentas aŭgurjukadon. Kaj ili ekaŭguras katastrofojn, 
nepre katastrofojn, en tre vasta diapazono. Maksimume - la mondofinon. Minimume - de- 
finitivan pereon de Esperanto-movado. Ili trovas tion (ankaŭ pri Esperanto) ĉe Nostrada- 
mus. Ne temas pri iaspeca progreso - ĉu progreso estas profita temo por finjarmila aŭgu- 
rado? Iuj sciencapoge prognozas. Ili trovas argumentojn, analizante faktojn, altirante la 
bezonatajn jeorele kaj kunkudrante la bildaron per blankaj fadenoj. La bildaro, certe, 
rezultiĝas sufiĉe nigra por ke la fadenoj aspektu pli okulfrape. Kelkaj pli ŝatas retrospek- 
tivon. Tiuj kalkulas - ekzemple, ili adicias la ĉiujaran membraron de UEA dum lastaj 
kvindek jaroj, dividas la ricevitan sumon per la kvanto de aŭstraliaj kunikloj, multiplikas 
je la aĝo de la nova msia prezidento, subtrahas imposton por eksporto de majskaraboj al 
Islando kaj konkludas, ke dum la pasinta jarcento kvanto de esperantistoj denaskaj kreskis 
ne tre aktive. Nu vidu: ĉiuj ili volas min timigi, ĉu mi ŝatu tion? Mi diras al ili ĉiuj, ke min 
ne koncemas ĉio ĉi - retrospektivoj, prognozoj, eĉ aŭguroj. Samkiel diris iu prudentulo: 
“Min neniel koncemas mia morto: dum mi vivas ĝi estas for, sed kiam ĝi venas - mi for- 
estas.” Mi ne kredas la nombromagion. Mi povas festi la judan novjaron, aŭ la orientan - 
tie la nombro tute ne estas tiom impone glata. Tamen homoj petas ion diri ekster aŭgu- 
rado, kaj mi estimas la petintojn. Jen do, kelkaj opinioj, konvenaj por la jarmilŝanĝo. 

Pri la Rctsako. La lastaj dekjaroj de la jarcento igis homojn tute proksimaj, spite al la 
distancoj inter ni. Komputilo, modemo - kaj jen vi estas lasita en la virtualan mondon. Tie 
ni ĉiuj estas kune - ĉiuj komputilposedantoj, ne nur esperantistoj. Ni povas vagadi en la 
senlima TTT-mondo, vizitante sennombrajn hejmpaĝojn. Ni povas enretiĝi kaj ekbabili 
mesaĝe kun amikoj, aŭ kun tute nekonataj geuloj... Laŭ mi, tiu ĉi fenomeno por ni, es- 
panoj havas du flankojn - bonan kaj malbonan. La Retsako estas bonega kaptilo. Esper- 
antistaj komunikadoj en la virtuala mondo estas almenaŭ ne malpli interesaj ol la ceteraj. 
Vagado en tiu mondo estas amuza, unuavice por junularo, do, granda peko nia estus neg- 
lekto de tiu mondo por informado, instmado kaj amuzigo de eventualaj venontoj al nia 
vojo. Mi ne preterlasu la okazon por fanfaroni, ke en 1993, dank’ al iniciato de Andreo 
Ananjin, miaj “Legendoj pri SEJM” iĝis, ŝajne, la unua virtualigita libro en esperanto. Nu, 
la progreso daŭras. E-komunumo junulara en Sakefield (Britio) pasintjare montris al mi 
sian retpaĝon - tie eĉ Zamenhof (virtuala) kantas “La Esperon”! Kial do min ne tro ĝo- 
jigis, eĉ tute ne ĝojigis la lasta informo pri foriro de “E1 Popola Cinio” en la virtualan 
mondon?... La Retsako estas bonega kaptilo. Sed tie ja estas multaj logaĵoj ekster espa 
parto. Do vi povas kaptiĝi, ekzemple, en la anglan - tiu kolosa monstro ŝvelas monde 
dank’ al la Teksaĵo kvazaŭ bone fermentita pasto. Lasta jardeko almenaŭ iom instruis nin 
pri konkurenco en iu ajn merkato. Ankaŭ en la lingva tio okazas. Sekve, ni devas normale 



eniĝi la konkurencan batalon, interalie, en la virtuala mondo. Temas nun ne pri venko, laŭ 
mi, - pri elvivo. Ni ne perdu la esperon: se brita junularo tamen venas al esperanto, ni 
ankoraŭ havas ŝancon. Mi nenion diras pri utilo de la Retpoŝto. Gi estas evidenta eĉ por 
esperantistoj. 

Pri la “lingvo kara”. Bonvolu akcepti unu citaĵon nelongan el ruslingva ĵumalo: “ Ha 
rsc'icpc 'JcnepaiiTHCTOB nio6om>iTHa opna uepTOHKa: o6MeH MHeHHĤ h bccb pa3roBop bĉh- 
cji Ha o.tiiom tohbko pyccKOM h3bikc. CoipaBaMocB TaKoe BneuaTJieHHe, kuk 6y,TTO acne- 
paHTHCTBi He coBceM eme cbbikhhcb c mĉptbbim HCKyecTBeHHBiM hĵbikom h npc.TnounTa- 
iot eMy >KHByio HC-TOBC'iccKyio pc'iB.” Cu vi rekonis, karaj?... Estas tamen “neTep6ypr- 
CKaa ra3eTa”, la 21-an de aprilo 1910. Cu multe ŝanĝiĝis niaj klubkunvenoj? Foje la iro- 
niema Simo Milojeviĉ skribis, ke uzo de esperanto en la kunvenoj de samlingvanoj estas 
nur ludo. Sed ja - utila ludo, aŭ eĉ tute ne ludo, sed trejnado por praktika uzo de la lingvo! 
Lingva klubo laŭesence es- 
tas la loko, kie homoj pa- 
rolas la ŝatatan (ne la de- 
naskan) lingvon. La fran- 
can, la anglan, la hebrean - 
kun plezuro. Endas do al- 
menaŭ iom zorgi, ke en es- 
peranto-klubo estu parolata 
esperanto. Kun plezuro. Mi 
scias ke ĉiu klubo trovas 
sian rimedon por instigi 
homojn al tio. Kelkaj pelas 
“krokodilojn” for el la 
klubejo, kelkaj prenas mon- 
punon de tiuj, kelkaj priŝercas. Mi malsekretigu, ke ankaŭ ni en la Tihvina klubo krokodi- 
lemas. Sed por ĉiu kunveno ni decidis disponigi la unuan duonhoron por tinj, kiuj volas 
paroli nur esperante. Do, tiuj venas la unuaj. Poste venas la ceteraj, ankaŭ ne malbonaj 
homoj, kaj ni teumas jam esperante, “krokodile” kaj eĉ “aligatore”, ĉar estas kelkaj ŝatan- 
toj de la franca. Cio multe malpli bonas, se “krokodilado” inundas dum niaj amasaj aran- 
ĝoj. Tion ni ĉiuj rimarkas dum lastaj jaroj. Laŭ aserto de Valentin Melnikov ruslingvaj 
programeroj en la lastaj SEJT-oj estas eĉ planataj anticipe kaj abunde. Mi ne tute kredas, 
ke speciale. Sed la fakto elokventas, kaj la grumblado de kelkaj rigomloj ne estas senbaza. 
Cu eblas tute eviti “krokodiladon” en niaj renkontiĝoj? Kaj - ĉu endas? Laŭ mi, ne. Mi ne 
estas rigomlo. Mi tre ŝatas junularon, precipe ĉarmulinojn vigle babilantajn mse, zorgan- 
tajn tamen fojfoje pepeti espe. Nur du “sed” pikas mian nukon. La unua: sed la aranĝo kun 
pli ol duono da brilaj, sed ruslingvaj programeroj estas amasujo (“TycoBKa”) amikiga, 
ĝuinda, kaj senutila por vastigo de la lingvo. La dua: laŭ mi ne nur ekonomia situacio, ne 
nur abundiĝo de aliaj distraĵoj sed ankaŭ similaj aranĝoj rezultigis nunan sufiĉe rakitisman 
SEJM-on (pardonu, REJM-on) kaj la tro feblan REU. Certe, la unua havas du-tri interna- 
cie gravajn aktivulojn kaj la dua - du-tri internacie gravajn ambiciojn, sed tio ne multe 
ŝanĝas la situacion. 

Pri la rondo familia. Estis bonega lernantino en mia antaŭtrijara E-kurso. Pli ol ple- 
naĝa, sed tre kapabla kaj tre deziranta ekparoli la lingvon. I.a. - multjara gvidantino de la 

urba popolkoruso, pro kio mi havis certajn planojn rilate ŝin. Post fino de la elementa 
kurso ŝi jam ne timis paroli, aktive memorfiksis ĉiun novan vorton, kaj mi decidis, ke ŝi 
estas maturiĝinta por viziti iun E-aranĝon seriozan eksterlande. Ni iris al la aranĝo sufiĉe 
prestiĝa, sufiĉe amasa kaj kun bona esperanto... Plej mirigis mian lernantinon okulfrapa 
konateco inter la partoprenintoj - ĉiuj ili ne la unuan, eĉ ne la dekan fojon estis kunvenin- 
taj por amuziĝi en la rondo amika, kaj... ni estis iom fremdaj por ilia kutima rondo. Eble 
mi ne tro sentis tion, estante okupata pri mia 
prelego, poste pri koncerto, poste pri drin- 
keto kun unu malnova konato. Sed ŝi - ŝi 
diris poste: ”...Estas iaspeca nemalica sekto, 
ĉu ne?”. Ne, ŝi ne iĝis malamiko de la 
lingvo kaj de ties adeptoj. Sed sekvant- 
somere anstataŭ UK ŝi iris al ordinara tur- 
isma vojaĝo al Italio, revenis kun bonegaj 
impresoj kaj ne plu vizitas nian klubon. 

Eble pro okupateco... Kio, do, ni estas? Kio 
ni estu poste? Ĉu vere sekto? Aŭ la prok- 
lamita antaŭnelonge Civito, kies Mani- 
feston(!) mi legis ie? Kaj, se ni varbas kaj 
edukas novajn civitanojn, ĉu ni iel ritigu il- 
ian aliĝon al la sekto? Ĉu ni varbu kaj eduku 
senlime, aŭ ekzistas ia optimuma kvanto da 
sektanoj-civitanoj? K.t.p. Mirindas, ke neniu 
ĝis nun provis konstmi E-movadon laŭ la 
fama (aŭ fifama) sistemo de piramidoj. 

Eblus tion ligi al mono (samkiel “MMM” 
kaj multaj aliaj), aŭ - preferinde - al san- 
problemoj. Tiuj interesas ĉiujn: homo mal- 
sana emas kredi ekziston de ia ĉionpova 
universala kuracilo, sed ankaŭ sanuloj in- 
teresiĝas - por ajnokazo. Aperadas preskaŭ 
regule, diversprosperaj “Herbalife”, “Sunrider”, “Airos” k.a. Do, apem la iniciatinto, 
digna nivele de la glora Marc Huges, kun animŝira historio pri la amata avinjo, kiu tro 
malfme komencis lerni esperanton, kaj pro tio ne sukcesis venki la mortigan laksadon! 
Do, ekparolu propagande ularo, portanta la insignojn: “Se ci volas esti sana - demandu 
min” (kun la verda stelo, aŭ sen - ne tre gravas)! Do vendu tiu ularo la lingvon podoze kaj 
kreskigu aron da vendistoj sub si! Kaj efektiviĝu rezidte la slogano, kiun mi aŭdis de iama 
“lajfisto” Volodja Soroka: “Ni sidigu la planedon sur la produktaĵon!”. Jen do. 

Skrapado de nuko pri UK. Mi estus ŝanĝonta la nomon REU al REEU - Rusia Eŭ- 
ropa Esperanto-Unio. Tio respegulus realan staton de la aferoj. Fortaj kaj iam fortaj 
movadcentroj en transurala parto de la ŝtato apenaŭ partoprenas agojn de la Unio klube aŭ 
individue. Domaĝe. Ni povus multon fari kune pli bone ol dise, eble eĉ efektivigi la plej 
altan ambician impeton - organizi la Universalan Kongreson de Esperanto en Rusio. Estu 
mi sincera - ankaŭ mi estas adepto de tiu ambicia impeto, sed, memorante la iaman sper- 
ton, mi opinias la sukceson de la enteipreno dubinda. Por inviti la UK-on al Moskvo ni 

IJK-51, okazinta apud St.Peterburgo en 
1995, estis unu el la plej brilaj paĝoj de 
Rusia E-historio. Tamen verŝajne ne 
multaj memoras, ke la unuan fojon la eb- 
leco de ĝia okazigo en Sovetunio estis 
oficiale pridiskutita ankoraŭ en la fora 
1989. Jen kion ni povas legi en “Eksciu, 
ke...” n-ro 11(23), junio 1989: “La reda- 
ktoro de TEJO-tutmonde Andi Kŭnzli 
(Svislando), staĝinta en Moskvo, 
20.06.89 helpe de M.Ĉertilov renkonti- 
ĝis kun la estro de la propaganda fako de 
CK VLKSM A.Zinĉenko. Okazis longa 
konversacio pri la celoj de TEJO kaj eb- 
leco de kunlaboro. A.Zinĉenko diris, ke 
li opinias utila okazigi lnternacian 
TEJO-kongreson en USSR ie en la 90-j 
jaroj.” Interese estas, ĉu la organizintoj 
de IJK-51 memoris pri tiuj vortoj de la 
funkciulo de CK VLKSM. Almenaŭ pri 
unu s-ro A.Zinĉenko estis prava: okazigi 
gravajn kaj grandajn internaciajn aran- 
ĝojn estas vere utile. (P.Fiŝo) 




bezonas tri S-aĵojn: Sobran organizan teamon, Subtenon de Luĵkov, Samideanon Samo- 
daj. Laŭ mi dume ni nenion el tio posedas en Moskvo. Eĉ ne La Samideanon S. antaŭ ol li 
konsentos helpi. Analizante apudajn solvojn, mi ne parolu pri Peterburgo, kiu certe estus 
unu el la plej taŭgaj postkongresejoj kune kun Kievo (pardon’ - Kijivo!) kaj kelkaj aliaj. 
Mi aludu pri Jeburgo. Tiu grandurbo posedas sobran teamon. Tiu teamo verŝajne ricevos 
la Subtenon de Rossel pli facile ol la moskva - tiun de Luĵkov, ĉar Rossel estas pli atinge- 
bla kaj ŝatos la UK-on kiel unu plian manifestiĝon de sia memstara pozicio. Kaj Samid- 
eano S.? Nu, li venos... Strange, ke ĝis nun ne anoncis sin Vilnjuso, ĉu ne? 

Re - pri “La Ponto” kaj pri aliaj forgesitaj rimedoj. Do, kion pri Vilnjuso? Pri 
Riga, Tallinn, Jerevano kaj aliaj ĉarmaj, vizitendaj urboj... Ekzemple, ni fosu en la 
memoro kaj diru, ĉu multaj rasianoj dum lastaj kvin jaroj vizitis la tradiciajn BET-ojn? Cu 
neniu? Domaĝe. Cu iu esperantisto tiea venis al niaj aranĝoj? Ne? Domaĝe. Certe la kaŭ- 
zoj estas tute simple diveneblaj. La plej grava - vizoj, kiuj kostas ĉ. 20 USD. La samon 
kostas vizo al ajna ŝtato, do, ĉe elektokazo ni elektas UK-on aŭ IJK-on, sendube. Ankaŭ 
ili. Ja estas tamen lokoj por almenaŭ renkonti malnovajn amikojn! Foraj lokoj... Jen kio 
okazis. Movadoj kaj movadetoj en t.n. ekssovetiaj ŝtatoj iel-tiel ekzistas, kelkiuj eĉ pli 
bonfarte ol “en la tempoj de glora SEJM”. Sed, kuiriĝantaj en propra suko, ili multon per- 
das. REU kaj REJM pli aktive kunlaboras nur kun la movadanoj en Ukrainio, malpli - en 
Belorasio kaj neniom en aliaj intaj respublikoj. Mi volas memorigi al pliaĝuloj kaj informi 
la novan generacion, ke en 1989, ĉu ne pro la antaŭsento de proksima disfalo de la ŝtato, 
mi proponis en la refonda SEU-Kongreso fondi ankaŭ la interrespublikan koordinan or- 
ganizon “Ponto”; estis verkita eĉ statuto de tiu organizo. Tiam la ideon homoj renkontis 
fride. Ciuj volis liberon. Cu ne maturiĝis jam la kolektiva pradento ĝis la kompreno, ke 
krom libero, krom sendependeco dezirin- 
das, tre dezirindas ankaŭ kunlaboro inter 
la najbaraj E-komunumoj? En la ko- 
menco de la nova jarmilo mi pretas tiri 
for el mia arkivo la statuton de “Ponto” 

(arkaikiĝintan, refarendan, certe), viŝi 
polvon de sur ĝi kaj montri al dezirantoj. 

Se aperos tiuj. Car homoj iom pigriĝis. 

Aŭ mergiĝis plene en aliajn okupojn, kaj 
ne rimarkas eĉ la rimedon, kiu, utilega kaj 
fruktodona tuj kaj por ĉiuj, kuŝas surface 
kaj atendas. Mi aludas kunlaboron kun 
ĝemelurbaj esperantistoj. Vojaĝante tra 
Eŭropo mi multfoje devis aŭdi plendojn, ke ne troveblas esperantistoj en rasiaj ĝemel- 
urboj. Jen la lasta plendo: dum la postkongresa ekskurso en Israelo mi multe parolis kun 
geedza paro el la germana ĝemelurbo de nia Jaroslavlj, kaj ricevis la plendon. Ah, kiajn 
planojn havas la germanoj pri la onta kunlaboro! Cu vi aŭdas, s-anoj el Jaroslavlj? Spe- 
ciale por vi kaj por aliurbaj espaj komunumoj mi rakontu, kiel amikas tihvinaj esper- 
antistoj kun la ĝemelurbaj samideanoj. Do. Gemelurboj aperis ankoraŭ en la sovetia 
epoko. Ankaŭ Tihvin sukcesis ĝemeliĝi komence kun la finna Imatra, poste - kun la 
franca Herouville. Ni havis tiam iajn-tiajn kontaktojn kun esperantistoj el Imatra, sed niaj 
kontaktoj, se diri milde, estis ne tro aprobataj de lokaj oficialuloj. Dezirantoj povas legi 

pri tio pli detale en “Oni ne pafas en Jamburg”... Sed venis “perestrojko” kun siaj bonoj 
kaj malbonoj. La unua bono por ni, provincanoj, estis la ebleco kontakti eksterlandon, kaj 
unuavice - ĝemelurbojn. Do, la amikaj leterinterŝanĝoj ĝoje cedis la lokon al personaj ko- 
natiĝoj kaj kunlaboro, utila por ambaŭ flankoj. En la fino de 1991 la vicurbestro de Her- 
ouville speciale aranĝis tagmanĝon por la unuaj tihvinanoj, venintaj neoficiale, kiel sim- 
plaj civitanoj. Certe estis esperantistoj. Sekvis poste multe pli amasaj vizitadoj; mi eĉ kur- 
aĝu diri, ke preskaŭ ĉiu aktiva klubano estis en la ĝemelurbo kaj (aŭ) akceptis la ĝemelur- 
bajn esperantistojn gaste. Multis ne nur vizitado sed ĉiaspeca interhelpo. Ekzemple pri or- 
ganizo de la ekspozicio el muzeo de Rimskij-Korsakov en Francio. Esperantistoj francaj 
tiam savis la situacion. Francaj esperantistoj, veturante al Tihvin eĉ ricevis taskojn de la 
Urbodomo pli vastajn ol esperanto-okupoj. Mi menciu ankaŭ ion el ekzotikaj formoj de 
kunlaboro. Nu, multego da florbedoj en Tihvin ĉiusomere buntas florplene pro la semoj, 
donacitaj de la ĝemelurbanoj-esperantistoj; ankaŭ la brasiko “Coeur de boeuf’ (bovkoro) 
bonege maturiĝas en niaj legomĝardenoj. Sed ĉefa gajno estas, ke pro la firmaj ligoj kun 
la ĝemelurboj nian espan komunumon estimas la loka registaro, kun ĉiuj avantaĝoj, kiujn 
enhavas tiu estimo. 

La redakcio nenion korektis en la artikolo kaj publikigis ĝin tiel, kiel skribis la aŭtoro. 
Sed por kelkaj legantoj verŝajne necesas klarigi du esprimojn: “espo ” - Esperanto; “Je- 
burgo ” - Jekaterinburgo. La artikolo estas daŭrigota. - Lci Red. 


>&nfM fafoĥMtti 

Jekaterina Ignatjeva (Ceboksari) 

Se fari sociologian esploron kaj demandi: “kio estas via plej granda revo?”, inter la re- 
spondoj oni nepre trovos: vidi la tutan mondon, konatiĝi kun novaj homoj, havi novajn ne- 
forgeseblajn spertojn... Be- 
daŭrinde tiu revo ne ĉiam rea- 
liĝas. Vojaĝoj ligiĝas al mo- 
naj, vizaj kaj tempaj proble- 
moj, kaj plejmulto el ni ansta- 
taŭigas ilin per konstanta tele- 
vidĉeesto kaj gapado al ĉiuj 
specoj de programoj... Certe 
tio tute ne kompareblas kun la 
ebleco vidi kaj sperti ĉion 
“per propraj okuloj”. Sed... Se vi ne povas viziti la mondon, ĝi mem pretas veni al vi! 

Parolado, ŝercoj, kantoj en ĉiuj eblaj lingvoj: la hispana? la bretona?! la tibeta?!! en 
kvardek lingvoj?!!! Bunteco ne nur de kostumoj, sed eĉ de homa haŭto, centoj da parto- 
prenantoj (ĉasantaj la subskribon de plej diversaspektaj kaj ne similaj unu al la alia instru- 
istoj el diversaj landoj, aŭ kunkantantaj en la nepala), varmega etoso de VERA internacia 
komunikado, gastoj de la tuta terglobo! Se vi legis tion ĉi kaj komprenis, ke iam vi tion ĉi 
vidis samtempe en unu loko, neniu dubo - vi partoprenis en Lingva Festivalo! En Cebok- 

la esperantistoj kantas por la ĉeboksaranoj 







sari, Ĉuvaŝio, la 21-22-an de oktobro 2000, Lingva Festivalo okazis jam la 5-an fojon. Ju- 
bilean. La organizantoj ofte ŝatas diri, ke la Festivalo estas vera festo de internacia komu- 
nikado. Kaj efektive ĝi estis tia ankaŭ ĉi-foje, eĉ pli jubila, gaja kaj etosiga ol antaŭe! 



ili ĉiuj prezentis siajn lingvojn 


kaj la ĉefa), partoprenis pli ol 4000 homoj el 20 landoj kaj 5 urboj de Rusio!!! ( ĉ.3000 kaj 
ĉ. 1000 respektive). Estis prezentitaj 40 lingvoj de la mondo (inter kiuj la unuan fojon 
prezentiĝis la tibeta, la persa kaj la kartvela). En la konkurso de infanaj pentraĵoj parto- 
prenis pli ol 500 gelernantoj el la mezlernejoj ne nur de Rusio, sed ankaŭ de Serbio. Urbaj 
amaskomunikiloj aperigis pli ol 10 programojn kaj artikolojn pri la aranĝo! 

Aparte menciita estas sukceso de la antaŭa programo, kiu komenciĝis unu semajnon 
antaŭ la Festivalo, ekde zorgoj pri la subita ŝanĝo de festivalejo kaj nekredeblaj klopodoj 
de la organizantoj kaj helpantoj el Moskvo kaj Ivanovo venigi kaj akcepti eksterlandajn 

gastojn (ne ĉiam simplas eniri Rusion, kaj des pli ĝin 
eliri!). Dum la antaŭa programo okazis renkontiĝoj 
kun la gastoj de la Festivalo en urbaj lernejoj kaj uni- 
versitatoj, vizitoj de la gastoj al lokaj instancoj, kies 
agadkampo estas ligita al lingvoj (ekz. Ĉuvaŝa Nacia 
Kongreso), intervjuoj, gazetarkonferencoj kun gastoj 
kaj organizantoj de LF en respublikaj amaskomuniki- 
loj, ekspozicioj de diverslingvaj libroj (certe ankaŭ en 
Esperanto) en urbaj bibliotekoj, kaj brila “Semajno de 
fremdlingvaj filmoj”, dum kiu en la plej granda urba 
kinejo “Sespelj” estis montritaj al pli ol 1000 spektan- 
toj 10 fdmoj en la lingvoj angla, franca kaj germana! 

Nekredeble abunda estis ĉi-foje la kvanto de venin- 
taj gastoj: la 5-an Lingvan Festivalon vizitis reprezen- 
tanto de Eŭropa Buroo de Malpliuzataj Lingvoj Ber- 
trand Menciassi (Bruselo, Belgio), direktoro pri 
scienco el Hungara Kultura Centro en Moskvo Josef 
Goretitj, reprezentanto de la Konsulejo de Francio en 
la urbo Niĵnij Novgorod, respondeculo pri la evoluigo de la franca lingvo Jeaqueline Bou- 
laria, moskva akademiano A.Votinov, kaj certe plej bonvenaj esperantistoj: la prezidanto 
de TEJO Sjoerd Bosga, REU-estraro en plena konsisto (Andrej Ananjin, Jurij Karcev, 
Garik Kokolija), prezidanto de Flungara E-Junularo Vera Ascadi kaj reprezentanto de 
Serba Esperanto-Junulara Organizo Sonja Petroviĉ. Ĉio ĉi donis altan prestiĝon al la Fes- 



Sonja Petroviĉ parolas serbe, Danil 
Kapitonov “tradukas ” 

tivalo, des pli, ke ĉi-foje ĝi estis pretigita sub 
aŭspicioj de Komitato pri Junularaj Aferoj de 
Ĉuvaŝa Respubliko sub gvido de ties estro Jev- 
genij Petrov. 

Dum la ĉefa prorgamo de LF (la 21 - 22-an 
de oktobro) la Urba Palaco de Junularo kaj la 
Respublika Pedagogia Universitato, kie okazis 
la Festivalo, apenaŭ enmetis la grandegan 
homamason, kiu inundis ilin. Po kelkhoroj tage 
la partoprenantoj vizitadis lingvoprezentojn, 
kie entuziasme lernis dialogojn en la turka, 
skribis sian nomon en bengali, amkonfesis en 
la hungara kaj salutis unu la alian en ĉiuj eblaj 
lingvoj. Dufoje dum la Festivalo okazis kon- 
certoj: la unuan vesperon - de la ensemblo de 
mezepoka muziko “Totus Floreo” el Uljanovsk 
kaj post la fermo de la Festivalo - granda in- 
ternacia koncerto. La etoso estis amikega, kaj 
dufoje, dum la malgranda teumado por gastoj, 
instmistoj kaj organizantoj kaj aparte dum la 
solena fermo, sonis plej varmegaj gratuloj al la 
Festivalo kaj dankvortoj al ĉiuj, kiuj helpis or- 
ganizi tiun ĉi grandan, vere internacian 
feston... Ĉiuj havis la impreson, ke LF finiĝis tro rapide.. Sed nun ĉio estas finita, dis- 
veturis gastoj, finfme satdormis la organizantoj... Kaj... jam tempas eki prepari Lingvan 
Festivalon por la jaro 2001! 

P.S. Junulara E-Asocio de Cuvaŝa Respubliko esprimas sian plej sinceran dankon pro la 

helpo al Oĉjo Dadaev, Garik Kokolija, Nastja Baŝlikova, Vitalij Malenko, Alekseo 

Besĉastnov, Natalja Grigorjevskaja kaj ĉiuj aiiaj, kiuj heipegis fari tiun ĉi LF sukcesa. 

Aike Mtiller (Germanio) 

Post monato en Moskvo mi finfine unuafoje vizitis lokan kluban renkontiĝon. Tie oni 
zorgis pri tio, ke mi ne maltrafu la Lingvan Festivalon kaj helpis min tuj aĉeti la trajnbile- 
ton. Kelkajn tagojn poste mi eksciis, ke mi ankaŭ en Ĉeboksari estos bonvena, kaj ke oni 
verŝajne eĉ havos taskon por mi: prezenti la germanan lingvon. Mi iomete ŝokiĝis, ĉar kiel 
germanino mi ja neniam estis lerninta pri la plej gravaj ecoj de mia lingvo kaj ankaŭ gajaj 
ekzemploj pri ĝi ne sufiĉe envenis mian kapon. Por saviĝi el tiu situacio mi aĉetis libron 
pri germana gramatiko kaj forsendis retpoŝte helppeton al ĉiuj germanlingvaj amikoj. 
Sekve dum tiu semajno mi eksciis multan interesan pri mia gepatra lingvo kaj ricevis aron 
da afablaj respondmesaĝoj. Tamen mi ankoraŭ ne certis pri kion finfine fari dum la duon- 
hora prezentado, kiam mi vendrede vespere sidiĝis en la noktan trajnon al Ĉeboksari... 

Tiu mia unua vojaĝo en Rusio (triope) estis bela sperto, kaj matene ĉe la stacidomo 
atendis nin lokaj esperantistoj. Post meto de la pakaĵoj en studentloĝejan ĉambron kaj re- 
vido kun aliaj moskvaj esperantistoj okazis la urbekskurso apud la Volga golfo por la gas- 
toj. Dank’ al diversaj multlingvaj ĉeboksaranoj verŝajne ĉiuj el nia internacia gmpo komp- 

La llan-12an de novembro 2000 en 
Vasteras (Svedio) okazis la 1-a 
Lingva kaj Kultura Festivalo. Gi estis 
organizita far fortoj de lokaj esper- 
antistoj kun subteno de lokaj asocioj 
de enmigrintoj. Dum la Festivalo estis 
prezentitaj 33 lingvoj de la mondo 
inkluzive du minoritatajn lingvojn de 
Svedio. La partoprenantoj multe ĝuis 
la programon de la Festivalo, kiu 
inkludis ĉi-foje ne nur tradiciajn kon- 
certojn de naciaj dancoj kaj kantoj, 
sed ankaŭ tiom interesan eron, kiel 
manĝoj de diversaj popoloj. Sian 
nacian kuirarton prezentis por publiko 
kurdoj, grekoj kaj somalianoj. La Fes- 
tivalo kolektis multajn entuziasmajn 
lingvoambasadorojn de pluraj landoj, 
kiuj firme decidis kune pretigi sekva- 
jaran Festivalon por pli vasta publiko 
de ĉiuj interesiĝantoj. Willem Post- 
huma (ret-info) 




renis, kion diris la msa ĉiĉeronino. Ankaŭ gmpfotado per multaj fotiloj ne mankis. Postta- 
gmeze estis la programo de la unua festivala tago. La malferman (kaj poste la ferman) 
programon mirige lerte buntigis antaŭ ĉio la infanoj de la loka kreema centro per interna- 
ciaj dancoj. La “instmistoj” prezentis sin mem per saluto al la publiko. Vane mi esperis, 
ke ne devos supreniĝi sur la scenejon kaj paroli antaŭ la plenplena de ĉeboksaranoj halo. 

Timiga surprizo por mi estis, ke mi dum la du tagoj eĉ kvarfoje devis prezenti la ger- 
manan: mi ja neniam antaŭe parolis dum duonhoro antaŭ fremdaj homoj, des pli mse. Sed 
estis tutbona sperto, ĉar la aŭskultantoj (ne malpli ol dudek ĉiufoje) estis tre afablaj, 
viglaj, interesiĝantaj kaj kunlaboremaj. Multaj fotiĝis kun mi aŭ petis min skribi por ili iun 
germanlingvan bondeziron, kelkaj eĉ petis mian adreson por skribi al mi poŝtkartojn nur 
por praktiki la germanan. Tamen mi multajn certe ne kontentigis. Problemo estis ke la 
publiko estis sufiĉe miksita: venis kaj okjaraj lernantoj kaj kvindekjaruloj, kelkaj preskaŭ 
nenion sciis pri la germana, aliaj jam bone scipovis 
paroli ĝin aŭ eĉ iam loĝis en Germanio. Post la 
unua prezentado mi ne plu sekvis miajn notojn, sed 
demandis la aŭskultantojn pri iliaj deziroj. Ili eĉ 
kantigis kaj desegnigis min. Entute tio kaj la 28 
horoj entrajne estis bonega trejnado en la msa, kaj 
post la semajnfino ŝajnis al mi ke mi ĝin flue pa- 
rolas. 

La alia flanko estis sperti post longaj monatoj 
denove Esperantujon: estis mia kvina ne nur loka aranĝo. Ankaŭ ĉi-foje mi fartis kvazaŭ 

revante. Mi revidis jam konatojn kaj ekkonis multajn por mi 
novajn ĉarmajn rusiajn esperantistojn. Ciuj zorgis pri mi kaj 
subtenis min, kiam mi nervoziĝis. Speciala surprizo kaj tial 
ĝojo estis renkonti mian nederlandan tendnajbaron de last- 
jara IJK, kiu tiam ankoraŭ estis novulo, kaj nun jam pli bone 
parolis Esperanton ol mi. Ni ambaŭ same malmulte kredis 
niajn okulojn, kiam ekvidis unu la alian kiel lingvoprezen- 
tanton sur la scenejo. Sambelege estis revidi mian afablan 
matracnajbarinon de lastjara IS. Vespere post bufedo kaj 
dancado por la “instruistoj” kaj gastoj mi ne ege emis iri al 
miaj aĵoj en la malinteresan studentloĝejan ĉambron. Mi do 
ege ĝuis ke mi havis alian tranoktinviton, aŭ, pli precize, ke 
oni jam decidis en kies hejmo mi restu dumnokte. Tie ni se- 
sope kuiris, manĝis kaj babilis kaj mi endormiĝis kun la 
sento esti en granda familio. 

Lunde matene mi alvenis en Moskvon kun la ideo, ke mi 
forestis dum la semajno. Oni povis aŭskulti 7 prezentadojn 
el 38 diversaj prezentitaj lingvoj; mi mem, bedaŭrinde, ne 
aŭskultis eĉ unu. Sed verŝajne tiel miaj impresoj estis multe pli fortaj. Tamen ĉar lingvoj 
estas mia granda pasio, mi esperas iam kiel aŭskultanto denove viziti la lingvofestivalon. 
A1 mem Ceboksari mi ĉiukaze jam baldaŭ denove vojaĝos por revidi amikojn. Fine mi ŝa- 
tas danki ĉiujn, kiuj min tiom kore akceptis kaj ankoraŭ akceptos ĉi tie en Rusio. 



dum REU-prezidcinto manĝas 
en la paŭzo, REJM-prezidanto 
sonoras por la komenco de vi- 
caj lingvo-prezentoj 


“Panjo”, demandas Joĉjo, “kial 
paĉjo havas tiom malmultajn 
harojn?” 

“Car via paĉjo estas tre inteli- 
genta kaj li multege pensas.” 

“Kaj kial vi havas tiom mul- 
tajn?” (esperanto-anekdot) 







Andrej Grigorjevskij (Ivanovo) 

En Ivanovon 4-7 de novembro 2000 al la 6-a StRIGo (Studa renkontiĝo de iniciatema 


generacio), venis ĉ.100 
estis lastmomente trans- 
Ivanovo (kie ĝi urĝe 
antaŭ la komenco de la 
kun kortremo atendas 
ĉuloj, kiuj vagis tra la 



personoj. La apartaĵo de la renkontiĝo estis, ke ĝi 
lokita el Tverj (kie oni rifuzis pri la ejo), al 
troviĝis). Kaj tio okazis tri tagojn 
kunveno (!!!). Do, mi ĝis nun 
informojn pri malfeli- 
malgastamaj stratoj 
tojn... Principe tio 


kontaktas la aliajn 
adreso en Tverj es- 


de Tverj, serĉante esperantis- 
povis okazi al iuj riskemuloj, kiuj ne regule 
esperantistojn. Ja ankaŭ la definitiva informo 
tis dissendita eble 10 tagojn antaŭ la komenco - kaj nur retpoŝte. Certe al la samaj adresoj 
tuj estis senditaj informoj pri la lokŝanĝo, ankaŭ telefone oni multajn atingis. Pri ĉiuj cet- 
eraj eroj la renkontiĝo estis tute sukcesa. La temo estis “kluba laboro”. Enkadre de 
StRIGo okazis aktivul-trejna seminario de REJM - certe pri la kluba organizado kaj akti- 
vado, ankaŭ mem la programo de StRIGo estis “prikluba” c ekz. KGS. Kutime la aferojn 
gvidis la partoprenintoj de la aktivul-trejna seminario. Ili ricevadis la teoriajn sciojn kaj tuj 
sekvis la praktika tasko laŭtema enkadre de la enrenkontiĝa klubo. La kluboj rezultiĝis 
vere aktivaj kaj amikecaj. Dum la pridiskuto unu el izolitaj esperantistoj diris, ke nun li 
sentas sin malfeliĉa, ĉar en lia urbo ne estas E-klubo. Dankegon ankoraŭfojan pro la kon- 
cepto kaj okazigo de la aranĝo al ĉiuj, speciale al Irina Gonĉarova, la plurjara kunordi- 
ganto de StRIGo. 


Oleg Kuznecov (Klin) 

Impresoj de StRIGo-6 en Ivanovo 

Ĉarma urbo Ivanovo - 
loĝloko de miaj E-amikoj - ga- 
stamis min per varma vetero kaj 
bonaj lokanoj. Jam ĉe la busa 
stacidomo mi renkontis afablan 
viron kiu volonte direktis min al 
StRIGejo. Tie, kontraŭkutime, 
mi trovis la lernejon Ne 65, en 
kiu ni loĝis, varma. Estis tre 
agrable. Kiel kutime ni loĝis en 
klasaj ĉambroj surplanke kaj tio 
bonas. Jam forgesitaj de la lasta 
StRIGo-5, kiu okazis en Kostroma, impresoj de lernejana vivo revigligis la memoron. Ne- 
konataj dume kunloĝantoj amasis en la ĉambroj kaj strebis al komunikiĝo. 

La organizantoj inventis 4 novajn klubojn kaj metis ŝildojn kun nomoj de iliaj urboj 
sur pordojn. Kaj jen post kelka tempo en Esperantujo jam aktivis freŝaj E-kluboj el Tverj, 
Rjazanj kaj Tula. Tio vere helpis al la temo de ĉi StRIGo “Kluboj kaj kluba vivo”. En la 
ĉambro “Tambov” loĝis infanoj kun siaj gepatroj. Kaj jam al solena malfermo venis mul- 
taj homoj. Krome pluraj venis post 1 aŭ 2 tagoj. Ho ve - malmultaj estis veraj kaj rigoraj 

- 9 - 



Oleg Kuznecov festas sian naskiĝtagon 





esperantistoj. Do, sekve - lingva etoso iĝis iom kripla, SED abundis ege entuziasmaj no- 
vicoj kiuj aktivis dum la kursoj kaj olimpikoj. Feliĉe, la etoso de E-renkontiĝoj konser- 
viĝis. Dankon al organizantoj de la programo kaj al aktivuloj. Mi volas rakonti pri kelkaj 
eroj el la abunda programo. Estis ege ĉarmaj, neforgeseblaj kaj miraklaj Teo-ceremonioj, 
kiujn gvidis Roma Bolŝakov kaj doktoro Pavel Volkov. Dum ili sonis versaĵoj en la rusa 
lingvo kaj en Esperanto (hajkoj). Krom tio Roma prezentis videofilmon pri sia vojaĝo al 
Hindio ĉi-printempe. Tre plaĉis al mi lingva olimpiko, en kiu partoprenis multaj komen- 
cantoj el niaj Kluboj. Nun mi estas plene konvinkita, ke kreskas-aperas novaj fortaj esper- 
antistoj kiujn ege bezonas nia movado. Aktiva partopreno de “novaj” kluboj en Konkurso 
de Gajaj kaj Spritaj kaŭzis furoran sukceson de ĉi aranĝo. Spektantoj kaj ĵurianoj tiom 
ridis, ke iam eĉ ne povis paroli. Dum nepra nokta programo estis bonaj t.n. Refleksioj - 
aranĝoj, dum kiuj oni sidante en amika rondo de freŝaj klubanoj rememoradis impresojn 
de ĵus pasinta tago. Funkciis bufedo kaj butiko, kie oni povis, parolante nur en Esperanto, 
ricevi ion por satigi la stomakon kaj la cerbon. Temas pri belaj libroj kaj ege utilaj vor- 
taroj, kiujn prezentis Jurij Karcev (Juka) el Uljanovsk. 

Kelkaj gutoj de malmielo trafis StRIGon pro ŝanĝo de loko, multaj krokodiloj kaj 
stagnado de nia kara E-movado (de idea vidpunkto). Kiucele ni organizas E-ajn renkonti- 
ĝojn por neesperantistoj? Laŭ mi por ili plej taŭgas Lingvaj festivaloj kaj koncertoj de E- 
muzikantoj. Alimaniere niaj renkontiĝoj baldaŭ iĝos ne en Esperanto kun msa traduko 
SED en la msa por ĉiuj kun 
traduko al E-o por kelkaj. En 
kursoj de Esperanto dum 
renkontiĝoj novicoj en unua 
tago strebas ekscii pli kaj pli. 

En sekvaj tagoj lernantoj nur 
ripozas post noktaj vagadoj, 
kvankam ie interne deziro lerni 
la lingvon restas. Reveninte he- 
jmen sen praktiko ili multon 
baldaŭ forgesas. Ne, ne, ne, mi 
ne plendas, sed ĉu ekzistas 
senco organizi tiujn kursojn? Ja klubaj kunvenoj en E-kluboj pasas ordinare en la rusa. In- 
ternaciaj E-kontaktoj okazas en la msa, angla kaj germana lingvoj. Kion ankoraŭ ni povas 
fari por misuzi nian amatan lingvon? Mi ne opinias min 100%-e prava, tamen... Tamen mi 
volonte ricevos viajn reehojn kaj diskutos pri ĉi temo ĉu private, ĉu sur paĝoj de REGo. 



unuafoje mi vidis “Dĵon Braun ” kantatan ne surstrate 


Jelena Budinovskaja (Moskvo) 

“Kluba vivo” fariĝis devizo de la pasinta StRIGo-6, okazinta en Ivanovo. Alvenan- 
tajn al la renkontiĝo homojn jam dum la registrado oni loĝigis en diversajn “klubo- 
ĉambrojn”. Oni preferis enskribi samurbanojn al diversaj “kluboj”, tiel ke partoprenantoj 
el diversaj urboj povu interŝanĝi sperton. 

Kelkfoje tage, dum kelkaj horoj en la “kluboj” okazis laboro: al la homoj estis donita 
tasko, kiun ili devis plenumi al certa tempo. Mi ne povas juĝi pri la laboro de ĉiuj 
“kluboj”, ĉar vidis nur finan rezulton, sed en mia klubo tuj estiĝis gvidoro. Mi opinias, ke 

en aliaj “kluboj” okazis same. Guste por tiuj personoj (certe ankaŭ por ĉiuj aliaj deziran- 
toj, kiuj tamen estis nemultaj) okazis paralele kun aliaj programeroj specialaj seminarioj, 
kie kun ili oni interŝanĝis sperton, kiamaniere en formo de ludo (kaj poste en reala vivo) 
kunigi homojn ne simple en aron, sed en klubon, kie ĉiu scias siajn taskojn kaj strebas al 
komuna celo. Tiuj horoj, dum kiuj la partoprenantoj kunvenis en la “kluboj”, nomiĝis 
“kluba laboro”. Indas emfazi, ke tio efektive estis laboro, sed, kiel oni scias, multaj esper- 
antistoj iras al E-renkontiĝoj por komunikiĝi kun la konatoj, kiujn ili delonge ne vidis, 
pasigi kelkajn tagojn en agrabla etoso. Tial necesas laŭdi la organizantojn, kiuj fojfoje 
simple persvadis la homojn disiri al la “kluboj” kaj iom labori. 

En tiu ĉi StRIGo estis multaj novuloj kaj ĝuste ili plej entuziasme rilatis al kluba la- 
boro. Inter la partoprenantoj, kiuj unuafoje venis al StRIGo, mi ne vidis tute indiferentajn, 
tiujn, kiuj ne sciis pri kio okupiĝi. Car la kluba laboro estis nur malgranda ero de tio, kio 
okazis dum tiuj tagoj en Ivanovo. E-kursoj, 

KGS, Poezia vespero, koncertoj de niaj kan- 
tistoj, Heloŭino, kursoj pri masaĝo kaj panto- 
mimo, teaj ceremonioj - unuvorte la programo 
ĝojigis per abundo, kaj enuis nur la pigruloj. 

Ege impresis verŝajne jam tradiciiĝinta tre- 
jnado “Seĝoj”. Ni havis eblecon alie ekvidi 
tiujn, kun kiuj apude ni loĝis dum ĉiuj tiuj 
tagoj, kaj ne ĉiam tio novvidita karakterizis la 
najbarojn de bona flanko. 

Verŝajne ĝuste laŭ la impresoj de novicoj 
eblas grandparte juĝi pri la sukceso de la 
aranĝo. Estis tre agrable vidi admiron en la 
okuloj kaj aŭskulti iliajn impresojn. Sed la “veteranoj” povas kompari tiun ĉi StRIGon 
kun la antaŭaj. Mi partoprenis en tri StRIGoj el la ses kaj ĉi-foje sentis mankon de Espe- 
ranto. Certe tio dependas de la decido de organizantoj - ĉu devigi homojn paroli en E-o aŭ 
ne. Sed la novicoj devas havi eblecon plene engaĝiĝi la lingvon, kaj tiel nomataj “verdaj 
zonoj” ege helpas al tio. Ci tie vi scias, ke se vi ne diros tion, kion vi bezonas, en Espe- 
ranto, oni vin ne komprenos, malgraŭ ke vin ĉirkaŭas homoj, parolantaj en via gepatra 
lingvo. 

Fine mi ŝatus diri, ke unu el la indikiloj pri la sukceso de StRIGo por mi fariĝis 
knabino, kiu veturis al ĝi agordita se ne kritike, do almenaŭ kun ioma dubo: “Cu nece- 
sas?...”. Kaj lastatage ŝi diris : “Mi volas lerni Esperanton.” 

(tradukis Garik Kokolija) 

Vjaĉeslav Ivanov, Denis Kan (St.Peterburgo) 

Post-StRIGa eŭforio. 

Ci-jare StRIGo planatis en Tverj, sed lastmomente la ejestroj en Tverj rifuzis akcepti 
la aranĝon kaj ĉio translokiĝis al Ivanovo (tre proksime, ĉu?). Pro tio kelkaj homoj ne 
venis, sed la plej persistaj ĝisveturis. Ekzemple ni du atingis unue Tverj-on trajne, poste - 
Moskvon elektrotrajne, poste - Ivanovon petveture. Tamen profundnokte en la komenco 
de dimanĉo ni jam partoprenis en la StRIGo, lacaj kaj dormemaj, sed feliĉaj. Okulfrapis 
abundo da novaj vizaĝoj dum ĉi StRIGo. La kutima (apud)moskva teamo estis tuttempe 

prezentita nur de lrina Gonĉarova, Katja Bebenina kaj Olego Kuznecov. Por iom da 
tempo venis ankaŭ Oĉjo, Garik, Onjo k.a. Tamen la etoso estis tre varma: aŭ pro tio, ke 
novaj homoj strebis interkonatiĝi, aŭ pro la elektita temo... La temo de la StRIGo estis 
iom neatendita. La aranĝo estis dediĉita al kluba vivo. 

Vespera programo montris veran iniciatemon de la kunvenintoj (ja StRIGo estas 
“...renkontiĝo de iniciatema generacio”!). Ofte tute spontane organiziĝis rondetoj por di- 
versaj ludoj, anekdot-rakontado, simpla babilado kun teo aŭ sen ĝi. Vere sukcesis la festo 
de Heloŭino, kiam strange vestitaj geknaboj kun pentritaj vizaĝoj dancis, saltis, kantegis, 
ktp-is ĝis mateno. Ne mankis laŭtega muziko kaj sufiĉa spaco. La “animo” de la festo es- 
tis ia stranga sorĉistino kun dresita muso (Sonja Sejnina kaj Olga Kuleŝova el Ivanovo), 
kiuj ... - nu ne scias ni - aŭ ordigis la kaoson, 
aŭ kaosigis la ordon. 

La ejo estis nek varmega nek malvarma, 
kio ege gravas en batalado kontraŭ dormemo. 

Se paroli precize pri ni du, eĉ se ni ekvolegus 
dormi, tio apenaŭ eblus, ĉar ĉiuj tri niaj lanaj 
litkovriloj ĉiam troviĝis aŭ sur ies postaĵoj, aŭ 
sub ies kapoj. Jen kie ni sentis la feliĉon de 
komuna vivo, la noblan senton de varmo- 
fordono al geamikoj! Tamen en tiu bonega ejo 
mankis verdaj zonoj. La tuta lernejo similis al 
krokodilbieno, kaj povraj unuopaj esperantistoj 
fuĝadis al la stabejo - la lasta Esperanto-insu- 
leto... Nepraj ĉiutagaj dreskursoj por la kro- 
kodiloj daŭris nur po unu horo kaj ne multe 
ŝanĝis la lingvan bildon de la Renkontiĝo. La 
5-n de novembro okazis EtaLONo (Lingva 
Olimpiko por Novuloj) gvide de Irina Gon- 
ĉarova. La Olimpiko mirigis multajn, ĉar evidentiĝis, ke malantaŭ krokodilaj mienaĉoj 
ofte sin kaŝis novaj E-talentoj. La gajnintoj ricevis belegajn kristalajn strigojn. StRIGo-6 
estis unua E-renkontiĝo, kie ni trovis oficialan fumejon. Dekomence estis iel strange, sed 
poste ankaŭ ni, “eternaj komencantoj” en fumado, plurfoje aperadis en la fumejo kaj 
multe babilis tie. 

En KGS geknaboj montris sian gajan agadon dum imagita Ago-Tago. Tio estis vera 
KGS kun multaj konkursoj kaj senkompata ĵurio. Poste la tri kluboj kune formanĝis dol- 
ĉajn premiojn en StRIGa kafejo. Lastatage okazis “Ronda Tablo”, dum kiu multaj el tiuj, 
kiuj vizitis StRIGon jam ne unufoje, plendis, ke estis malmulte da lingvaj programeroj, 
ĝenerale malstreĉita programo, ke ege malhelpis la lastmomenta ŝanĝo de StRIGo-urbo, 
ke... nu, unuvorte, grumblaĉis. Tamen al novicoj la aranĝo plaĉis - do ĝi sukcesis. 
StRIGo ja estas populariga kunveno. Ekzemple Denĉjo (Kan) post-StRIGe ekardis per la 
ideo organizi fortan E-movadon sur sia naskiĝinsulo Sahalin. Li komprenas, ke organi- 
zado de StRIGo aŭ SEJT en tia foro ne multajn entuziasmigos, sed espero, bazita sur mal- 
gajaj pensoj pri povraj sen-esperantaj saminsulanoj, ne lasas lin. 

Gis la revido dum sekva StRIGo! Cu en Sahalin? 


Idisto butikumas en granda magazeno. 
Li trovas okulvitrojn kiuj senvestigas 
homojn! Senhezite li aĉetas. Li surmetas 
la okulvitrojn, kaj konstatas ke efektive 
la homoj estas nudaj; kaj kiam li forme- 
tas ilin, la homoj estas denove vestitaj. 
Bonege! Kaj piedirante hejmen, li ludas 
tiel, metante kaj formetante la magiajn 
okulvitrojn. Alveninte hejmen, li mal- 
fermas la pordon de la dormoĉambro, 
kaj li vidas sian edzinon kun la leterpor- 
tisto sur la lito, tute nudaj. Li formetas la 
okulvitrojn, kaj li vidas ilin ankoraŭ nu- 
daj. Li remetas ilin, kaj ili plu estas nu- 
daj. Li ekkoleras: “Imagu, mi pagis 100 
eŭrojn por tiuj ĉi okulvitroj, kaj ili jam 
ne plu funkcias!” (esperanto-anekdot) 

Jurij Karcev (Uljanovsk) 


Konatiĝu: OkSEJT-41 en Uljanovsk! 


Nun estas vintro, sed ĉu iu dubas, ke 


feloniaj ardogoj 


venos somero? Kaj ĉu iu dubas, ke venontsomere okazos fama 
tendaro OkSEJT? 

OkSEJT - Okcidenta Somera (antaŭe - Sovetia) Esperantista Junulara Tendaro - 
la plej konata kaj multnombra el rusiaj tendaroj. Gia historio komeneiĝis en la 
jaro 1959. Ceforganizanto de OkSEJToj nun estas REJM, tamen en ĝia organizado 
partoprenas multaj khiboj kaj aktivuloj de E-movado. 

Sekva OkSEJT okazos en Uljanovsk, meze de aŭgusto 2001. Neniam antaŭe nia urbo 
gastigis tiun tendaron, do nia klubo kune kun aliaj organizantoj jam nun kompilas la pro- 
gramon, distribuas taskojn, invitas eksterlandajn gastojn. Ni strebas fari la tendaron vere 
interesa, internacia kaj neforgesebla. 

Uljanovsk situas surborde de la rivero 
Volga, je distanco 900 km de Moskvo. Dum 
diurno veturas kelkaj trajnoj de Moskvo, la 
plej rapidaj kovras tiun distancon dum 15-16 
horoj. En la urbo estas multaj vidindaĵoj - 
muzeoj, parkoj, belaj lokoj ktp. 

Ni jam trovis taŭgan bazejon, kiu situas 20 km 
for de Uljanovsk. Gi estas unu el la plej bonaj 
infanaj tendarejoj de nia regiono. Brikaj domoj, 
ĉambroj de du tipoj: 3-4-litaj - por tiuj, kiuj ŝatas 
komforton, kaj 20-lokaj - por tiuj, kiuj preferas loĝi 
amase. Dezirantoj loĝi en tendoj povos starigi ilin 
en la teritorio de la bazejo. De mateno ĝis vespero 
funkcios duŝejo. Konceme la prezojn eblas jam nun 
diri, ke ili estos malpli altaj ol dum lastaj tendaroj. 

Varia sporta programo pasos en la stadiono, kiu 
havas basketbalan, volejbalan placetojn kaj futbalan kampon. 


La 21 - 28-an de julio 2001 okazos 
86-a Universala Kongreso de Espe- 
ranto en Zagrebo, ĉefurbo de Kro- 
atio. Por aliĝi al la Kongreso sufi- 
ĉas pagi aliĝkotizon kaj infomii pri 
vi laŭ demandaro: familia nomo; 
sekso; personaj nomoj; uea-kodo 
(se estas); adreso (ruslingve sed per 
latinaj literoj); telefonnumero; pro- 
fesio; naskiĝdato. La informon kaj 
la kotizon sendu al la peranto de la 
Universala Kongreso Mikaelo Cer- 
tilov, a/k 21 RU-143006 Moskva- 
Odincovo-6, laŭ aktuala kurzo de la 
Centrobanko. Eblas ĝiri per banko, 
la donitaĵojn petu aparte. 


En la bazejo estas 

tenistabloj kaj baseno. Dum la tendaro okazos Olimpiko. En la tendarejo estas granda 
infana placeto, kun multaj balanciloj, skulptaĵetoj, granda rakedo ktp. Estas planata riĉa 
infana programo, pri kiu okupiĝos specialaj homoj. Do, oni povos veni tutfamilie kaj ne 
zorgi plentempe pri la infanoj, sed dediĉi sin al la tendara programo. 

Kaj ĝuste tio - temo kaj programo de la tendaro estos la plej interesa kaj alloga 
specifaĵo de venonta OkSEJT. Tamen... ĉi-foje loko finiĝas, do pri tio mi rakontu en la 
sekva numero. 


REK-EoLA: kio nova? 

Ciuj vi kun la pasinta numero de REGo ricevis la unuan Informleteron pri REK-20 
kaj EoLA-13, okazontaj en marto 2001 apud St.Peterburgo. La informilo enhavis la ko- 
ndiĉojn kaj proksimumajn kotizojn. Necesas nur precizigi ke la tuta periodo de ambaŭ 
aranĝoj estas 7 tagoj - de la tagmezo 04.03 ĝis la tagmezo 11.03; tio signifas ke por ricevi 
la partoprenkoston sen manĝoj necesas de la tuta kosto subtrahi 7x70=490 rubloj. 

En la januaro, post la subskribo de la kontrakto kun 

bazejo estos preparita la 
dua lnformletero, kiu en- 
havos jam precizajn parto- 
prenkostojn, provizorajn 
programojn de la aranĝoj 
kaj priskribon de la vojo al 
la bazejo. Se vi volas certe 
ricevi la duan informilon 
bonvolu ne forgesi aliĝi al 
REK-EoLA (por plena per- 
iodo aŭ partatempe). Gust- 
atempa aliĝo garantios al 
vi la lokon en la loĝejo kaj 
la manĝojn en la manĝejo, 
kaj samtempe helpos al la 



Nastja Koĵevnikova (maldekstre), 
la prezidanto de OK de REK- 
EoLA kaj ŝia fratino Ksenja, la 
membro de OK (ne timu, ili estas 
ne malantaŭ prizona krado, sed 
malantaŭ la senvitra pordo) 

EoLA necesas nur sendi 

St.Peterburgo, Rusio 


Organiza Komitato invitas 
vin partopreni en la Unua 
Tendaro de Ukrainia Junu- 
laro Esperantista - TUJE-1. 
Bedaŭrinde post disfalo de 
Soveta Unio grave falis ĝen- 
erala E-movado en Ukra- 
inujo kaj precipe la junulara. 
Ni alvokas vin subteni la 
aranĝon! A1 la interesitoj es- 
tos sendita la unua Inform- 
bulteno. Mikaelo Lineckij, 
(Minskoe ŝosse 10 - 55, 
04201 Kievo, Ukrainio; 
<lineckij@ukrpost. net>) 


organizantoj pli bone plani la aranĝojn. Por aliĝi al REK- 
la aliĝilon al: Ksenija Koĵevnikova, p/k 28, 195274 
aŭ plenigi la aliĝilon en la retpaĝo de la aranĝo 
<www.esperanto.spb.ru/rek-eola.htm>. (La Organiza Komitato) 



Ĉu vi ne forgesis, kio estas BET? 

Litova Esperanto-Asocio invitas Vin partopreni en ĉiujaraj tradiciaj la 37-aj Baltiaj 
Esperanto Tagoj (BET-37). BET-37 okazos de la 7 ĝis lal5-a de julio 2001 en universitata 
urbeto de Litovia Agrikultura Universitato kelkajn kilometrojn for de Kaunas. Por dispono 
de esperantistoj estos tuta urbeto kun salonoj, aŭditorioj, studenta komunloĝejo, hoteleto, 
manĝejo, librovendejo, biblioteko, banejo, sporta centro, medicina centro, banko, poŝtejo, 
vendejoj, apoteko, frizejo, lavejo, kafejoj, stadiono kaj aliaj bezonataj aferoj. Eblos uzi 
universitatajn busojn, komputilojn k.s. En la programo: somera universitato, paroligaj kaj 
perfektigaj kursoj, literaturaj aranĝoj, muzikaj kaj artaj vesperoj, pupteatra spektaklo, 
tradukista kurso, pedagogia seminario, seminario de klubestroj kaj aktivuloj, primovada 
lernejo, fakaj aranĝoj, instraado de kantoj, junularaj aranĝoj, konkursoj, kvizoj, distraj 
programeroj, ekskursoj al Kaunas kaj aliaj apudaj vidindaĵoj, ripozado en naturo, foramoj, 
libroservo, interkona vespero, baza konatiĝo kun la litova lingvo, ekspozicioj, filmoj kaj 
lumbildoj, gazetara konferenco, sportaj ludoj, adiaŭa vespero. Esperantistoj el Rusio helpe 
de LEA povas ricevi vizojn senpage. Post BET-37 LEA kaj turisma firmao “BONVOJE” 
organizos grandan busan karavanon al UK. Aliĝiloj kaj detalaj informoj riceveblas ĉe Li- 
tova Esperanto-Asocio: p.k. 167, LT-3000 Kaunas, Litovio; telefonnumero 370-7- 
208503, retadreso: <ritavalc@takas.lt>, telefakso: 370-7-228616. (Organiza komitato) 

2§-jara jubileo de la Krasnojarska klubo 

Sergej Bronov (Krasnojarsk) 

Historio de Krasnojarska esperantista klubo 

De 1974 ĝis 1975 daŭris prepara “universitata periodo”, kiam aperis la 
kolektivo, iĝinta poste la Klubo. En 1974 en la klubo de la internacia amikeco 
ĉe la Krasnojarska ŝtata universitato aperis nova Esperanto-sekcio sub gvidado 
de V.Sapoĵnikov. En ĝi partoprenis plejparte la estontaj biologoj kaj kemiistoj 
- Irina Stepanova (nun Ĵuravljova), Olga Semjonova, Vera Lisenko (nun 
Riĵkova), Galina Peŝkova, Nadeĵda Sutugina, Jelena Blohina kaj aliaj. Multe 
helpis krasnojarska esperantisto de la antaŭa generacio - Pjotr Agapov. 

Serĉante pluajn eblecojn de agado, V.Sapoĵnikov venis al la urba komitato 
de komsomolo, kie estis farita la historia decido. La 24-an de novembro 1975 
naskiĝis Krasnojarska urba esperantista klubo. Gi estis fondita sur la bazo de 
la urba Palaco de kulturo laŭ decido de la krasnojarska urba komitato de kom- 
somolo. La iniciatinto kaj la unua prezidanto de la Klubo estis Vladimir Sapo- 
ĵnikov - tiam studento de la biologia fakultato de la Krasnojarska ŝtata univer- 
sitato. Ekde novembro 1975 ĝis 1987 daŭris “palaca” periodo de la organizo 
kaj prospero de la Klubo. La Klubo estis bone akceptita en la kulturpalaco, ties 
direktoro T.J.Sjurbak disponigis por kunvenoj de la Klubo la konstantan ejon, 
post ioma tempo aperis la telefono, krom tio por la instmado estis okupataj la 
ĉambroj en la tria etaĝo. 

La unua klubanaro konsistis el la membroj de la universitata rondeto. En tiu tempo en 
Krasnojarsk estis kelkaj personoj, finintaj la ko- 
respondan E-kurson de B.Kolker, kiu sciigis pri 
ili V.Sapoĵnikov'on. lli estis invititaj kaj en janu- 
aro 1975 en la Klubo aperis Irina Taskina, Alek- 
sandr Urdaev kaj Sergej Bronov. Preskaŭ ĉiuj 
membroj de la Klubo estis junaj - antaŭ 25 jaroj. 

En tiu tempo la Klubo plene uzis materialajn 
eblojn de siaj patronoj - de la kulturpalaco kaj 
de komsomolo. Krom disponigo de la ejoj, me- 
blaro, telefono la patronoj pripagadis eldonadon 
de propagandaj folietoj, multobligon de lernoli- 
broj, oficvojaĝojn al E-renkontiĝoj, organizon de 
E-aranĝoj en Krasnojarsk. 

Financa bonstato de la Klubo baziĝis sur la 
paga koresponda instmado, pri kio okupiĝis Ma- 
rina Jepina kun Larisa Ĥohlova, Irina Ĵuravljova kaj Jelena Jerŝova. La koresponda kurso 
estis organizita laŭ modelo de tiu de B.Kolker, kiu permesis multobligi por ĝi sian lernoli- 
bron. Multe helpis en tiu laboro Jelena Gorbatenko (nun Sevĉenko), tiama juna membro 
de la Klubo. Kontraŭ mono, ricevita pro koresponda E-kurso, estis aĉetitaj la bonkvalitaj 
magnetofonoj, gitaroj, 3 tajpiloj, libroj por la biblioteko, samovaro, fotilaro, eĉ la amatora 
radioricevilo - kaj en la kulturpalaco oficiale aperis la amatora radiostacio. 

E-kursoj en la kulturpalaco iĝis amasaj - iutempe ilin finadis po 100 personoj jare. 

-15 - 



torto por la jubileo 





Kutime ili funkciis dufoje dum jaro - printempe kaj aŭtune kaj instmperiodo daŭris tri 
monatojn. La Klubo havis tiam ĉirkaŭ 30-40 aktivajn membrojn. Tuj post finiĝo de la vica 
kurso la nombro atingadis 70-80, sed poste denove malgrandiĝis ĝis la mezaj ciferoj 30- 
40. La Klubo organizis kvin OrSEJTojn - en 1979 (170 partoprenantoj), 1980 (211 p.), 
1984 (250 p.), 1987 (mankas informo), 1994 (139 p.). La unuaj kvar renkontiĝoj okazis 
sur la bordo de la artefarita “Krasnojarska maro” apud la fama hidroelektrostacio en la ri- 
pozloko “Pams”. La lasta, kvina renkontiĝo okazis sur la bazo de la sanatorio “Rojev 
mĉej” apud la fama naturrezervejo “Stolbi”. Krom tio ofte estis aranĝitaj lokaj E- 
renkontiĝoj de siberiaj esperantistoj. 

En 1981 por unuigi la esperantistojn finintajn la krasnojarskan korespondan E-kurson, 
estis fondita Krasnojarska Teritoria Esperantista Societo, kiu formale iĝis la plej ĉefa E- 
instanco en la Krasnojarska teritorio. Gin fondis la teritoria komitato de komsomolo. Por 
la Societo speciale estis disponigita ejo en la teritoria Domo de junularo, kiu (la Domo) 
apartenis al komsomolo. V.Sapoĵnikov ekgvidis la Societon (restante samtempe prezi- 
danto de la Klubo) kaj komencis labori en la Domo de junularo kiel funkciulo. Li respon- 
decis ne nur pri Esperanto, sed plejparte pri ĝi. Poste same eklaboris Marina Jepina. Tiuj 
du estis la unuaj salajrataj esper- 
antistoj-oficistoj en Krasnojarsk. 

En tiu ĉi periodo la movado en 
Krasnojarsk fakte disdiviĝis je du 
partoj - la Klubo kaj la Societo. La 
Klubo restis urba kaj la klubanaro 
okupiĝis precipe pri la interna 
vivo. La Societo iĝis teritoria kaj 
dediĉis sin al la pure organiza la- 
boro. Tiu provo etendi la agadon 
sur la spacon de la tuta Krasnojar- 
ska teritorio estis parte sukcesa. 

Unue, aperis novaj gmpoj en Sari- 
povo, Divnogorsk, Minusinsk, Norilsk kaj aliaj lokoj. Due, okazis kelkaj teritoriaj aran- 
ĝoj, unuopaj esperantistoj en malproksimaj lokoj eksentis sian unuecon kun la granda so- 
cia movado. Sed, bedaŭrinde, ne estis atingitaj seriozaj celoj, metitaj dum la fondo de la 
Societo: iĝi serioza multmembra organizaĵo kun la firma financa stato, salajrataj oficistoj, 
vasta reto de lokaj E-organizaĵoj. 

La Societo devis ĉion por la agado ricevadi de sia patrono komsomolo, sed en la mezo 
de la 80-aj jaroj la situacio en komsomolo ŝanĝiĝis, komsomolanoj ekokupiĝis pri entre- 
prenado kaj ideologia laboro jam ne estis bezonata, sed Esperanto antaŭe estis reprezen- 
tata ĝuste kiel parto de ideologia laboro. Evidentiĝis ke la Societo nenion povis doni al la 
Klubo, sed multe postulis - monon, homojn, tempon. La iam floranta Societo ekvelkis. La 
sorto de la Societo ŝajnis decidita, sed en la Klubo oni ne perdis vane la tempon. Tiama 
prezidanto Aleksej Juravljov post interkonsento kun la aktivularo ekagis direkte al plia 
memstareco de la Klubo. Unue temis pri la klubejo. Tiam ne estis minacoj por ekzisto de 
la Klubo en la Kulturpalaco, do iuj klubanoj opiniis tion vana afero. Sed rezultoj de tiu ĉi 
preventa paŝo montris sin post 5 jaroj, kiam venis ekonomia kaj politika krizo. 

Dum la periodo 1987-1992 la Klubo ekhavis apartan klubejon, bankan konton, propran 

telefonon. Oni elektis klubejon en subtera etaĝo de loĝdomo, kie iam troviĝis bombri- 
fuĝejo. Pro sia destino la nova ejo estis iom ekipita per akvokonduka, elektra kaj hejta sis- 
temoj. Sed ili estis ne finmuntitaj kaj ne funkciis. Krome, la planko estis gmnda kun flakoj 
kaj mbaĵo, la muroj kaj plafono ne estis prilaboritaj, forestis pordoj inter ĉambroj. Do, la 
Klubo ricevis nur spacon, kiun estis necese transformi en la klubejon. La tutan laboron fa- 
ris la klubanaro. luj komence ne kredis, ke io povas rezultiĝi. Ci-okaze multe signifis la 
persona pozicio, volo kaj laboremo de la prezidanto Aleksej Ĵuravljov. Certe, ankaŭ aliaj 
aktivuloj multon faris. En tiu momento lukto por aparta ejo ŝajnis superflua, sed en 1992 
dum la ĝenerala ŝtata, politika kaj ekonomia krizo evidentiĝis, ke nur dank’ al tio la Klubo 
ne sekvis la sorton de multaj aliaj E-kluboj, pereintaj post kiam ili iĝis nenecesaj por siaj 
patronoj. 

Post riparo de la ejo kaj translokiĝo de la Klubo la situacio multe pliboniĝis. La 
klubanoj ĝuis la sendependecon kaj multe aktivis. Daŭris instmado de Esperanto en ele- 
mentaj kursoj (en la propraj ejoj kaj en aliaj 
lokoj), Valerij Maliĥin laboris en la Palaco de 
pioniroj kiel instmisto-gvidanto de Esperanto 
por gejunuloj. Jelena Kareva organizis ion simi- 
lan al la infan-vartejo por multnombriĝintaj in- 
fanoj de la klubanoj kaj speciale por tio estis 
ekipita unu el klubaj ĉambroj - infanejo. La 
Klubo restis sufiĉe multnombra: ĉirkaŭ la Klubo 
gmpiĝis preskaŭ 50 personoj. La Klubo estis 
kolektiva membro de la tutsovetiaj (kaj poste tut- 
rusiaj) E-organizaĵoj: ASE, SEU, REU, SEJM-2. 

Trankvileco de la kluba vivo daŭris ĝis 1992, 
kiam komenciĝis ekonomia kaj politika reformo 
en Rusio. Bedaŭrinde en tiu tempo multaj akti- 
vuloj embarasiĝis, ne sciis kion fari, komencis 
okupiĝi pri siaj propraj aferoj kaj forlasis Esper- 
anton. Sed la pli frue ricevita sendependeco 
savis la Klubon. Certe, iom malaktiviĝis la 
klubanaro, preskaŭ ne funkciis E-kursoj, nemul- 
taj klubanoj vizitadis E-renkontiĝojn, sed restis 
la loko, kiun neniu povis forpreni de la Klubo, 
do restis la Klubo mem. Sed tiu trankvileco ne povis longe daŭri. Jam aperis novaj leĝoj 
pri sociaj organizaĵoj, el la oficialaj instancoj forpasadis personoj, kiuj iam helpadis al la 
Klubo, la mono mankis. 

En la mezo 1992 post la 10-jara foresto en la Klubon revenis Sergej Bronov, iama re- 
spondeca sekretario de la Klubo. Li proponis programon, kies bazo estis: reformi la 
Klubon al serioza, jure plenrajta, sendependa kaj ekonomie memstara organizaĵo. 
S.Bronov preparis la novan statuton de la Klubo, konvenajn porregistrajn dokumentojn 
kaj la 10-an de junio 1992 la Kluba Generala kunveno aprobis ilin. Samtempe estis elek- 
tita nova estraro kaj S.Bronov ekestis prezidanto. Jam la 29-an de junio 1992 la Klubo 
ricevis en la Estrarejo de justico ĉe la Administracio de Krasnojarska teritorio ateston pri 
la reregistriĝo. 

Krasnojarska Esperantista Klubo trapaŝis longan vojon. Gi sukcese uzis specifikecon 
de ĉiu travivata periodo, ĝustatempe adaptante sin al aktualaj kondiĉoj. Eblas indiki prin- 
cipojn de la Kluba vivo, dank’ al kiuj la Krasnojarska klubo tiom sukcesis: 

- baza celo - serioza organizaĵo kun ĉiuj “formalaĵoj” kaj ĉiutaga profesia laboro; 

- en konstanta disputo “kio estas klubo - ĉu klub-ejo, ĉu klub-anaro” necesas preferi 
klubejon (anaro ĉiam troviĝos); 

- laboro sindona kaj oferema - ĉion por la Klubo, nenion (materialan) el la Klubo; 

- kluba patriotismo, sankta rilato al Esperanto kaj la Klubo; 

- reciproka interhelpado, amikeco kaj postulemo. 

(Tiu ĉi artikolo estas prenita kun la permeso de la aŭtoro el “Libro por tendarano”, el- 

donita en 1994 por OrSEJT-31). 

Alla Jahina (Krasnojarsk) 

Notoj sur buŝtuko 

La 25-an de novembro okazis grandioza evento (por kiu kolektiĝis 55 personoj) - 
krasnojarskaj esperantistoj festis 25-jariĝon de la urba Esperanto-klubo, kiu, eble pro sia 
kaŝita lokiĝo (en la bombrifuĝejo) aŭ pro firmaj siberiaj karakteroj de siaj adorantoj, 
travivis tiom da jaroj kaj sukcesis ne perei, elteni diversajn reĝimojn kaj statojn de nia 
ŝtato kaj de niaj esperantistoj. 

La Klubo mem por sia naskiĝdato ricevis donacon - novan freŝbakitan reklamŝil- 
don, kiu pendas ĉe angulo de la domo, 
kie troviĝas la klubejo, kaj montras ve- 
ran vojon. La esperantistoj ricevis 
renkontiĝon kun siaj delongaj kaj 
ĵusprezentitaj amikoj, amason da tortoj 
kaj tostoj. Kiel kutime, neniu msa festo 
pasas sen komuna kantado, kiun gvidis 
Sergej Mihajlin kaj Jelena Zaznobina. 

Estis ankaŭ elpaŝoj “solo” - de fama 
kantisto Sergej Bozin kaj ne tiom fama, 
sed same esprimplena Vlad Sĉeb- 
enjkov. Sergej Mihajlin kelkfoje dum 
la vespero provis kanti sian faman kanton “Kio do la am'”, sed ne sukcesis plene rememo- 
ri la vortojn, krom la unuaj strofoj; lian kanton finfine bele plenumis du teneraj voĉoj de 
Evelina Sokolova kaj Olga Bozina, kiuj ĝojigis la publikon ankaŭ per aliaj amataj kantoj. 

La feston daŭrigis la ludo “Ho, feliĉulo!” (en Esperanto), ludis kaj novicoj kaj jam 
spertuloj, laŭde al niaj esperantistoj neniu demando restis sen respondo, des pli korekta re- 
spondo. Poste restis la plej persistaj por ludi plue diversajn ŝatatajn ludojn kaj ili tiom per- 
sistis ke eĉ venis sekvonttage al la klubejo por daŭrigi la ludojn, kaj ne la lasta kialo estis 
dolĉaj bongustaĵoj, restintaj de la festo. 

Nia Klubo ricevis multege da gratuloj, inkluzive la plej gravajn por ni - de UEA 
kaj REU, kaj ne malpli agrablajn por ni - de niaj geamikoj el la tuta mondo - de JETI (Ju- 
nulara Esperanta teamo de Ivanovo), Vladivostoka E-klubo, E-klubo Erlangen (Ger- 
manio), E-Societo de Sacramento (Usono), Societo pro Esperanto (Finnlando), Nagoja E- 
centro (Japanio), Pierre Berlot (Francio), Nikolaj Stepanov (Moskvo), Valentin Melnikov 

ncevis donacon - novan freŝbakitan reklamŝil- 




(Moskvo), Miko Sloper (Usono), Giovanni Grossi (Italio) kaj multaj aliaj el Rusio, Bel- 
gio, Bulgario, Brazilo, Umgvajo, Venezuelo. 

Mi pardonpetas se mi ne menciis ĉiujn, ĉar eble iliaj gratuloj dume ne atingis nian 
Klubon. Koran dankon al ĉiuj, kiuj kun ni ĝojas pro la ekzisto de nia Klubo kaj deziras al 
ĝi longan vivon! 

(vidu aliajn fotojn sur la dua kovrilpaĝo) 

Irina Gonĉarova ( Odincovo) 

Carmo de provinco, aŭ Nova junulara E-klubo en Roslavl 

Cu vere, aŭ nur ŝajnas, ke en fora provinco gejunuloj estas pli entuziasmaj kaj kre- 
demaj, pli aspirantaj al disvastigo de sia privata mondeto kaj strebantaj al glorigo de sia 
nask-urbo per propra agado, ol en mal-provinco? Aŭ Roslavl estas iu speciala okazo? 
Tamen, sendube, jes, speciala... Ja ne al ĉiu provinca urbeto venas prezidanto de Akade- 
mio Internacia de la Sciencoj (AIS), ger- 
mana profesoro d-ro Helmar Frank kun sia 
esperantlingva kursaro pri kibernetiko - kaj 
anticipa 12-hora rektmetoda E-kurso. Ja ne 
en ĉiu provinca urbeto estas filio de la 
Moskva Stata Industria Universitato 
(MGIU), kie Esperanto estas por kelkaj stu- 
dentaj gmpoj deviga studobjekto. Ja ne en 
ĉiu el multnombraj provincaj MGIU-fdioj 
estas direktoro kun tioma strebo doni al siaj 
studentoj metropolajn eblecojn por studado 
kaj ŝancojn por kariera, kultura kaj persona 
evoluo, kiel la direktoro de RF MGIU s-ro 
A.M.Stukalin. Ja ne apud ĉiu direktoro estas 
la instmistino pri matematiko, aspirantino de 
MGIU Natalja Maksimova - estinta komso- 
mola aktividino de KID (Klubo de lntemacia 
Amikeco), kiu tuj kaptis la ideon de Espe- 
ranto kaj fervore ekplenumadis la ordonon 
de la direktoro okupiĝi pri E-klubo en la RF 
MGIU. Kaj, fine, ja ne al ĉiu provinca urbeto 
iras por instrui kaj popularigi E-on kaj E- 
movadon Irina Gonĉarova. 

Jes, estas mi, al kiu bonŝancis salajrate labori en tiuj kondiĉoj. La RF-direktoro, espe- 
rante pri nova vizito de d-ro Frank, invitis min instmi E-on dum 26 horoj por dezirantaj 
studentoj. Parto de ili ankoraŭ konservis la entuziasmon de la unua nia vizito, aliaj estis 
inspiritaj de la unuaj, kelkaj venis pro siaj propraj motivoj. Rezultiĝis proksimume 20-ho- 
ma gmpo el diversaĝaj kaj diversfakaj gestudentoj, kun iom diversa esperantlingva bazo. 
Ni laboris po 4-5 horoj ĉiutage, de lundo ĝis vendredo, uzante la instman romaneton “Ger- 
da malaperis” de Claude Piron kaj laborante laŭ mia baza paroliga kurso “Fam la ron- 
don!” - de kiu ni realigis 4 lecionojn el 10. Tio sufiĉis por interkonatigi la gejunulojn kaj 
elvoki intereson daŭrigi la studadon. Do, kreiĝis realaj kondiĉoj por fondi E-klubon. 


Laŭ hazardo, venas al la Paradiza Pordo 
samtempe pastro kaj buskondukisto. Dio 
akceptas ilin kaj kontrolas iliajn viv- 
dosierojn. Li turniĝas al la buskonduki- 
sto: “Mi bonvenigas vin en Paradizon. 
Cu vi vidas la belegan domon tie, sur la 
supra nubo? Gi havas varmigitan naĝ- 
basenon, tenisludejon, ktp., alivorte ĉiun 
luksegon. Tie vi pasigos Eternon.” 

Tiam Li turniĝas al la pastro: “Cu vi vi- 
das la ruldometon tie, sur la suba nubo? 
En ĝi estas nenio. Tie vi pasigos la cet- 
eron de via mizera ekzisto.” La pastro 
ekkoleras, kaj diras al Dio: “Kial do al 
mi, pastro de Via Eklezio, Vi donas nur 
aĉan mldometon, dum Vi donas al tiu 
simpla buskondukisto luksegan vilaon!?” 
“Estas tre simple,” respondas Dio. “Kiam 
vi predikis dum la Meso, la homoj 
dormis, dum kiam li stiris sian buson, la 
homoj preĝis!” (esperanto-anekdot) 

Verdire, la unuajn semojn de la klubo mi dissemadis en la fekundan gmndon, prepari- 
tan de d-ro Frank, aprile 2000. Fakte tuj post tiu nia vizito (nian gmpon tiam bele kom- 
pletigis Katja Bebenina, mia eksa studentino kaj aktivulino de MASI, nun aspiranto de 
MGIU) la roslavla junulara E-klubo jam surpapere aperis kaj eĉ kunvenis kelkfoje. Tamen 
tute evidente, ke, forŝiritaj de la movado kaj sciante preskaŭ nenion pri ĝi, la gestudentoj 
ne imagis, kion fari en la klubo... Tial dum ĉi-foja vizito ni decidis komenci ĉion kvazaŭ 
de nulo. Bonŝance, ĵus pasis StRIGo-6 kun la precize konvena temo: “Kluba vivo: 
traspertu kaj surpriziĝu!”. Kaj hazarde kun mi evidentiĝis esti skizoj de miaj metodikaj 
konsiloj pri tio, kiel krei E-klubojn. Do, sabate mi invitis ĉiujn dezirantajn kursanojn al 
mia hotelĉambro por labori pri la klubo kaj anonci ĝin naskita. Venis 15 homoj. Kaj ni 
okazigis la kunvenon precize laŭ la StRIGa modelo. Kaj la klubo vere naskiĝis. La 25-an 
de novembro. Bonvolu memorfiksi la daton. Eble post ioma tempopaso vi deziros gratuli 
la klubon okaze de la unujariĝo - kaj bondeziri al ĝi plian prosperon. Sed, eble, ĉio for- 
vaporiĝos senspure, malgraŭ la specialaj kondiĉoj... De kio dependas kluba estonteco? Ĉu 
ne de konstanta patronado de iu kompetenta kaj sufiĉe idealisma-entuziasma eksterkluba 
persono? Kiam lastfoje ni havis similan sperton? Eble, reprovi?... 

Kontaktiloj de la roslavla junulara E-klubo NEON: Vitalij Sidorov, la kunordiganto: 
<reez@zci.smolensk.ru> (dlja Vitalija Sidorova); Jelena Nikolaeva (ĉefa lingva konsi- 
lanto): str.Respublikanskaja 12 - 7, RU-216500 Roslavl, Smolenskaja obl. 


Garik Kokolija (Moskvo) 

Nabereĵnie Celni - ĉu nova E-ĉefurbo de Tatarstano? 

La historio de nun- 

tempa E-movado en la urbo 
Nabereĵnie Ĉelni aspektas 
proksimume jene. La unua, 
plej verŝajne, estis Aljona 
Anisimova, kiu ellernis la 
lingvon dum sia studado en 
Kazanj, jam en la 1993 jaro 
partoprenis en OkSEJT 

apud Smolensk kaj iom 

poste instruis Esperanton al 
sia fratino Nataŝa. Poste al 
la urbo transloĝiĝis el 
Tomsk Tatjana Sungatul- Koreneva, OlegDemjaŝev, Aljona Vasiljeva, Anatolij Ivanoviĉ 

lina, ŝi eklaboris en Bloŝĉinskij, Garik Kokolija, Raisa Petrovna Anisimova 



teumado en la direktora kabineto; de maldekstre: Nataŝa 


mezlemejo kaj, nenion sciante pri la aliaj, komencis instrui la lingvon al la lernantoj. Post 


kelka tempo ŝi trovis en loka gazeto la anoncon pri lanĉo de E-kurso. Telefoninte al la in- 


dikita numero ŝi trovis Oleg Demjaŝev, kiu ellernis Esperanton memstare kaj, same nen- 
ion sciante pri Tatjana nek pri Aljona kun Nataŝa, decidis fondi en Nabereĵnie Ĉelni la 


kurson kaj, poste, la klubon. Rezulte de tio naskiĝis la klubo, kiu nun nomiĝas “Gaja kro- 
kodilo”. En 1998 Oleg venis al OkSEJT en Ĉeboksari kaj klopodis inviti al sia urbo E- 
aranĝojn. Dank’ al lia laboro kaj aktivado de instruitaj de li gejunuloj en Nabereĵnie Ĉelni 

okazis unue la renkontiĝo VER printempe de 1999 kaj poste - EoLA printempe de 2000; 
nun ili strebas ricevi la rajton okazigi ĉe si OkSEJTon. 

Intertempe en Nabereĵnie Celni aperis alia centro de E-aktivado. Raisa Petrovna 
Anisimova, la patrino de Aljona kaj Nataŝa, rakontis pri Esperanto al la direktoro de 
profesia lernejo (“OKOHOMHKO-CTpoiiTeJiLHBiĤ kojutc,,T/k”), en kiu ŝi laboras. Subite la 
direktoro, Anatolij Ivanoviĉ Bloŝĉinskij entuziasmiĝis pri la lingvo; rezulte ekde la fino de 
la 1999-a jaro Esperanto estas unu el tri fremdaj lingvoj (kune kun la angla kaj germana), 
el kiuj la studantoj de 2-a kaj 3-a kursoj de tiu lernejo elektas unu devigan por sia studado. 

Kaj nun la bildo de la movado en Nabereĵnie Celni aspektas tre impone. Tatjana Sun- 
gatullina instmas Esperanton al siaj lernejanoj. La klubo “Gaja krokodilo” regule kolekti- 
ĝas kaj nun prepariĝas al la partopreno en REK-EoLA, ĉar multaj ĝiaj membroj bone kan- 
tas kaj gitarludas; la plej rimarkinda el ili estas Nataŝa Koreneva, kiu meritis unu el ĉefaj 
premioj en kanta konkurso dum lasta EoLA. En la profesia lernejo, estrata de Anatolij 
Ivanoviĉ, laboras du E-instmistinoj - Nataŝa Anisimova kaj Nataŝa Nazariĉeva. Krom la 
devigaj lecionoj ili gvidas ankaŭ E-kurson por la dezirantoj (kiuj devige lernas la anglan 
aŭ la germanan), tiun kurson vizitas ĉ.30 studentoj. En la lernejo ekde pasinta jaro funk- 
cias E-klubo “Salamandro”, kiu per sia agado ekas bonan konkuradon kun “Gaja kroko- 
dilo”. En la urba televido jam dufoje estis kelkminutaj elsendoj pri la esperantistoj. En 
Nabereĵnie Celni estas eĉ E-familio: ĝin kreis Ashat Sireev kaj Gulnara Salihova (jam 
Sireeva); ĉi-jare en tiu ĉarma familio jam naskiĝis nova esperantisto. 

Se konsideri nunan ne tre viglan staton de E-movado en Kazanj, respondo al la de- 
mando, per kiu estas titolita tiu ĉi artikolo, ŝajnas esti jesa! 

(vidu aliajn fotojn sur la dua kovrilpaĝo) 


Vladimir Bespalov(Soĉi) 

Ago-Tago en Soĉi 

La 15-an de oktobro en Soĉi E-klubo “LARO” organizis enmanigon de diplomoj kaj 
donacoj al infanoj, kiuj partoprenis en la internacia Konkurso de lnfan-desegnaĵoj en 
Francio. Entute estis 12 premioj, el kiuj 8 ricevis soĉi-aj infanoj. E1 la 193 bildoj ricevitaj 
por la konkurso de 11 lernejoj el 6 eŭropaj landoj 90 estis senditaj el soĉi-aj lernejoj: 3 art- 
lernejoj kaj 3 ordinaraj. La ceremonio okazis en la urba Kultur-domo de artoj (sidejo de E- 
klubo “Laro”; Soĉi, str.Gorkogo 85 - adreso por gratuloj kaj laŭdoj al la direktoro). La 
klubo preparis koncerton. Apartajn laŭdojn mi volas direkti al la animo de nia E-klubo 
Natalja Olejnikova, kiu profesie ĉion aranĝis, kaj aktivigis klubanojn kaj lernejanojn. Nia 
bardo, komponisto kaj plenumanto de siaj E-kantoj Sergej Sergeev efike prezentis kvod- 
libeton de E-kantoj, kiun li speciale kompilis por la aranĝo. Multe helpis gvidi la koncer- 
ton du fratinoj Jana kaj Ira Kizenko, du ĉarmaj lernantinoj. Ankaŭ interesajn programerojn 
preparis nia ŝatata ŝercistino kaj amatora aktorino Tamara Petrovna Kovalenko, kiu allogis 
al la plenumado grupon da gelernantoj. Sed juvelo de la programo certe estis parolo de 
Jelena Sevĉenko, kiu en la nomo de REU gratulis la gajnintojn kaj diplomitojn kaj deziris 
al ili pluajn sukcesojn en ilia lemado kaj uzo de Esperanto en internaciaj rilatoj. En fino 
de la programo ĉiuj infanoj, iliaj gepatroj kaj instmistinoj kaj ankaŭ la klubanoj de E- 
klubo “LARO” tradicie ricevis glaciaĵojn. Ciuj estis tre kontentaj. 

.Jiujteiio de RE U 


43 dumvivaj membroj de REU: 


Abolskaja Marija (St.Peterburgo), Ahmet Gulnara (Karaganda), Andrjuŝkin Igorj 
(Moskvo), Aroloviĉ Viktor (Moskvo), Berdiŝev Viljam (Moskvo), Ciganov Oleg (Lenin- 
grada reg.), Cvetkova Valerija (St.Peterburgo), Cerenkova Larisa (Rjazana reg.), Certi- 
lov Mihail (Odincovo), Gluhov Aleksandr (Kaliningrad), Gluŝik Vladimir (Ukrainio), 
Gnedaŝ Nikolaj (Krasnodara reg.), Gonĉarova lrina (Odincovo), Grigorenko Vasilij 
(Ukrainio), Griŝin Nikolaj (Latvio), Gudskov Nikolaj (Moskvo), Jakimĉuk Natalja (Uk- 
rainio), Jakovlev Jurij (Pskova reg.), Juravljov Aleksej (Krasnojarsk), Karcev Jurij (Ul- 
janovsk), Kauc Valdemar (Estonio), Kolganov Andrej (Usono), Kozin Igorj (Vologda), 
Kurolap Zinovij (Kanado), Kuznecov Sergej (Moskvo), Laskina Marina (Tula reg.), Li- 
pec Vladimir (Moskvo), Medvedev Lev (Moskvo), Melnikov Valentin (Moskvo), Milta- 
jlov Nikolaj (Leningrada reg.), Petrov Nikolaj (Leningrada reg.), Pogorelaja Svetlana 
(Ukrainio), Popova Larisa (Bugulma), Roganova Rintma (Perma reg.), Salomatov Ale- 
ksej (Moskvo), Sapoĵnikov Aleksandr (Ivanova reg.), Seguru Valentin (Moskvo), Sidor- 
ov Anatolij (Siktivkar), Sapoŝnikova Larisa (Arhangelsk), Tujakin Georgij (Moskvo), 
Voloŝin Vjaĉeslav (Ulan-Ude), Vulfoviĉ Lev (Gerntanio), Zozulja Boris (Rostov-na- 
Donu). 


La membroj de REU, kiuj jam kotizis por la jaro 2001: 

Aristova Jelena (Moskvo), Bondarj Aleksandr (Volĵskij), Borodin Aleksej (Krasnodara 
reg.), Bruhis Pavel (Moskvo), Cernov Vladimir (Kaluga), Daŝevskij Leonid (Toljatti), 
Gazizi Gafur (Salavat), Glultov Gennadij (Jelec), Gonĉarov Anatolij (St.Peterburgo), 
Ilutoviĉ Klara (Moskva reg.), Kaĉalova Zoja (Tihvin), Kuznecov Oleg (Klin), Lebedev 
Vladimir (Gusj-Ĥrustaljnij), Perepelica Vladimir (Moskva reg.), Reŝetnikov Vladimir 
(Jekaterinburg), Strelec Sergej (Celjabinsk), Suvaev Timofej (Niĵnevartovsk), Tarhan 
Ermita (Moskvo), Vajnapelj Jurij (Irkutsk), Volkov Pavel (Ivanovo). 


N.B.: por fariĝi individua membro de REU por la jaro 2001 necesas: se vi loĝas en Rusio 
aŭ alia lando de KSS - sendi aŭ transdoni 60 rublojn al reoprnŭ Kokojihh, rhi i HHHKoe 
uiocce 45 - 105,123310 MocKBa, kaj se vi loĝas en alia lando - pagi 10 eŭrojn al la kon- 
to reua-p ĉe UEA. Farinte tion vi: a) morale kaj finance subtenos nian landan E-mova- 
don; b) dum tuta jaro ricevados REGon kaj diversajn informojn de REU; c) rajtos havi la 
rabatojn ĉe partopreno en landaj E-aranĝoj kaj ĉe la uzo de REU-servoj. 

REU invitas siajn membrojn partopreni en la vica 18-a REU-konferenco, kiu okazos 
enkadre de la 20-a Rusia E-kongreso en marto 2001. Dum la konferenco vi povos pli de- 
tale ekscii pri la farita dum la jaro laboro, partopreni en la diskutoj pri estonta agado kaj 
en la elektoj de novaj gvidorganoj de la Unio. 

La listo de aktualaj membroj de REJM: 

Ahmetgareeva Ruŝana (Kazanj), Alekseev Vladimir (Moskvo), Anisimova Natalja (Na- 
bereĵnie Ĉelni), Arosev Grigorij (Moskvo), Baranov Mihail (Ivanovo), Besĉastnov Alek- 
sej (Moskvo), Borodin Aleksej (Krasnodara reg.), Bulganina Irina (Nabereĵnie Ĉelni), 
Burmisova Jekaterina (Ĉeboksari), Ĉerniŝova Olga (Moskvo), Dadaev Oĉjo (Moskvo), 
Degtjarev Vladimir (Kazanj), Demjaŝev Oleg (Nabereĵnie Ĉelni), Dmitrieva Elena (Na- 
bereĵnie Ĉelni), Filippova Irina (Novoĉeboksarsk), Fridman Alla (Belorusio), Gonĉarov 
Anatolij (St.Peterburgo), Gonĉarova Irina (Odincovo), Gonĉarova Svetlana (Odincovo), 
Grigorjevskaja Natalja (Ivanovo), Hekland Bard (Norvegio), Ignatjeva Jekaterina (Ĉe- 
boksari), Jevlampieva Jekaterina (Ĉeboksari), Kapitonov Danil (Ĉeboksari), Karcev 
Jurij (Uljanovsk), Koĉetkova Marija (Ivanovo), Koĵevnikova Anastasija (St.Peterburgo), 
Koĵevnikova Ksenija (St.Peterburgo), Koreneva Natalja (Nabereĵnie Ĉelni), Kudrjaŝova 
Alla (Moskvo), Makarova Tatjana (Novoĉeboksarsk), Maleĵ Tatjana (Ivanovo), 
Malenko Vitalij (Jukovskij), Martinŝ Antonio (Portugalio), Maslova Jelena (Ulja- 
novsk), Mihajlova Polina (Volgograd), Nazariĉeva Natalja (Nabereĵnie Ĉelni), Nirab 
Kajastha (Ĉeboksari), Sabirov Aleksej (Permj), Sovina Aleksandra (Ĉeboksari), Ste- 
panov Andrej (Ĉeboksari), Stepanova Irina (Ĉeboksari), Strojnov Jevgenij (Ivanovo), 
Sudakova Aleksandra (Dimitrovgrad), Sejnina Sofja (Ivanovo), Sireeva Gulnara (Na- 
bereĵnie Ĉelni), Slikanova Jevgenija (Ĉeboksari), Smatkov Sergej (Ukrainio), Terjohina 
Marija (Uljanovsk), Tihonov Sergej (Novoĉeboksarsk), Torgunova Marina (Ivanovo), 
Turkina Julija (Ĉeboksari), Vasiljeva Olga (Ĉeboksari), Viltrov Konstantin (Ĉeboksari) 

ATS dum StRIGo: “Kluba vivo: traspertu kaj surpriziĝu” 

REJM partoprenis en la programo de la 6a StRIGo (4-7 nov 2000, Ivanovo), kiun tra- 
dicie organizas MASI, per okazigo de aktivul-trejna 
seminario (ATS) enkadre de la renkontiĝo, kiu mem 
estis dediĉita al kluba vivo. Laŭ la koncepto ricevitaj 
dum ATS scioj kaj konoj devis esti tuj aplikataj en la 
praktiko. Tiucele estis kreitaj dumrenkontiĝaj kluboj, 
kiuj portis nomojn de la urboj, kie E-movado dume ne 
ekzistas - Tverj, Tula kaj Rjazanj. Fonditaj kluboj 
plenumis diverstipajn taskojn kaj rezultojn prezentis 
en formo de konkurso pri modela klubkunveno, 
farado de klubaj gazetoj, preparado de radioraportaĵo, KGS. Dum la aranĝo por tiesaj 
kluboj estis lanĉita REJMa interkluba konkurado, kaj la vere ekzistantaj kluboj jam ekis 
kolekti poentojn. Konkurado daŭros ĝis sekva StRIGo, dum kiu estos anoncitaj kaj pre- 
miitaj la gajnintoj. Pri kriterioj de la konkurado vi povas informiĝi ĉe REJM-komitatano 
Katja Ignatjeva <asocio@chuvsu.ru>. Kadre de teoria parto de ATS okazis prelegoj far 


La 17-an de novembro Junulara 
E-Teamo de Ivanovo JETI ek- 
havis novan ejon kaj novan, kaj 
samtempe la unuan, prezidan- 
ton: Sonja Sejnina. REJM kore 
gratulas kaj deziras sukcesan 
laboron al ŝi kaj ŝia “Teamo”. 





Irina Gonĉarova, Katja Ignatjeva, Andrej Grigorjevskij, Slavik Ivanov, Kostja Vihrov, 
Pavel Volkov, Dima Ŝevĉenko. Jenas titoloj de kelkaj: principoj de organizado de kluboj, 
“brikoj” de kluba kunveno, Tago de libroj, Festivaloj - Lingva kaj de Interesoj, registriĝo 
de organizo, laboro kun amaskomunikiloj, ligoj kun E-organizoj ktp. Seminarion par- 
toprenis gejunuloj el Moskvo, Ivanovo, Ceboksari, Nab.Celni, Uljanovsk, Dimitrovgrad, 
St.Peterburgo, Niĵnij Novgorod, Kostroma, Lipeck. A1 kelkaj aktivuloj REJM repagis la 
vojaĝkostojn. Espereble ATS “provokos” agojn kaj naskiĝon de novaj kluboj (aŭ ilian pli- 
aktiviĝon). Almenaŭ en Ivanovo postsekvoj estas esperigaj: plivigliĝis la agado de Junu- 
lara E-klubo “Teamo”; sub gvido de Pavel Volkov okazis la organiza kunveno de IMEA 
(Ivanova Medicinista E-Asocio). Planatas eldono de la broŝureto rezidte de tiu ĉi Aktivul- 
Trejna Seminario kun aldona suplemento (ludoj kaj praktikaj konsiloj por krei gmpdi- 
namikon). Pliajn informojn petu de Natalja Grigorjevskaja, REJM-komitatano pri semi- 
narioj kaj trejnadoj: 153034 Ivanovo, ul.Smirnova, 87-16 aŭ rete <grina@inbox.ru>. 

Diskutlisto de REJM: ni invitas ĉiujn aliĝi al la diskutlisto <rejm@egroups.com> kie ni 
interŝanĝu novaĵojn pri ĉiuj okazintaĵoj ĉe niaj lokaj kluboj, kaj anoncu pri grandaj kaj 
malgrandaj eventoj, kaj donu konsilojn. Ne hezitu kontribui pri viaj spertoj, ideoj, propo- 
noj kaj alio por prospero de la junulara movado en Rusio. Por aliĝi sendu malplenan 
mesaĝon al <rejm-subscribe@egroups.com>. Gis la renkontiĝo ĉe REJM-diskutlisto! 


REJM intencas krei datumbazon de junaj rusiaj esperantistoj (kies aĝo estas malpli ol 30 
jaroj) kaj petas vin (se vi estas en tiu aĝo) plenigi la aldonatan enketilon kaj sendi al Nata- 
lja Grigorjevskaja: 153034 Ivanovo, ul.Smimova, 87-16 aŭ rete <espero@newmail.ru>. 


HISTORIA PAĜO 


Milan Sudec (Kroatio) 

Miaj renkontiĝoj kun Nikolaj Ritjkov 

Inter la jaroj 1964 kaj 1966 mi laboris en la Centra Oficejo de 
UEA prizorgante la libroservon. lutage venis en mian ĉambron d-ro 
Sadler, tiama redaktoro de “Esperanto”, dirante: mi havas gravan 
novaĵon. Antaŭ mallonga tempo telefonis el Londono prezidanto de 
UEA Ivo Lapenna dirante, ke eminenta rusa aktoro kaj esperantisto 
Nikolaj Ritjkov vizitante Esperanto-aranĝon en Vieno, decidis resti 
en Okcidento. Laŭ invito de konata franca esperantisto Roger Ber- 
nard, Nikolaj estis lia gasto en Asnieres dum iom da tempo. Estra- 
ranoj de UEA klopodis trovi solvon pri estonteco de Nikolaj. Prezi- 
danto Lapenna decidis ke Nikolaj venu al Centra Oficejo en Rotter- 
dam, kie li povus eklabori. Ni, tiamaj oficistoj, senpacience kaj scivoleme atendis lian 
alvenon. 

Direktorino de CO Marianne Vermaas prezentis al ni la novan rusan kolegon. Nikolaj 
entuziasme eklaboris plenumante diversajn taskojn, sed volonte li vagadis tra la ĉambroj 


J 



N.Ritjkov (1913-1973) 
(la foto el la memorli- 
bro pri li, kompilita de 
M.Abolskaja) 

por iomete babili. Ne estas mirinde, ĉar aktoro ne povas esti ligita al skribotablo dum 
longa tempo. La libroservo situis en teretaĝo kie mi laboris, kaj Nikolaj ofte vizitis min 
dirante: “bratko”, mi venis por iomete “inventuri” vian librostokon. Li estis vera li- 
broamanto. 

Iutage, kiam li vizitis min, mi demandis: Nikolaj, rakontu al mi kiel vi sukcesis fuĝi 
de via gmpo en Vieno? La rakonto estas pli longa, - li diris, - kaj mi volas iri al komenco. 
Vi scias ke stalina “purigado” ne preteris ankaŭ esperantistojn. Ankaŭ mi estis sendita al 
Gulag por fosi la oron - kulpigita ke mi kiel esperantisto havis la kontakton kun ekster- 
lando. Feliĉe venis amnestio kaj mi revenis denove al Moskvo. Profesie mi aktoris (ro- 
lante Lenin) kaj denove aktivis por Esperanto. Foje mi partoprenis en Esperanto-aranĝo en 
Bulgario, sed al Okcidento ankoraŭ mi ne povis veturi. En la 60-aj jaroj gmpo da esper- 
antistoj preparis sin por veturi al Vieno. Ankaŭ mi estis proponita, unue ĉar mi bone regis 
la germanan lingvon, kaj krome mi ricevis la taskon prispioni la prezidanton de UEA prof. 
Lapenna. 

Nia gmpo veturis aŭtobuse akompanata de respondeculo (komisaro). Mi jam antaŭe 
decidis resti en Okcidento. Lastan tagon diris nia gvidanto: metu viajn valizojn en la aŭto- 
buson, kaj ni havas ankoraŭ tempon por viziti grandmagazenon. Tuj mi faris la decidon - 
nun estas bona okazo por fuĝi. Sed, ho ve. Apud mi staris la gvidanto kaj diris al mi: Ni- 
kolaj, vi bone parolas la germanan, venu kun mi por traduki! En la momento mi estis 
ŝokita, sed tamen restis trankvila. Mi lasis la komisaron iri antaŭen, kaj mi en bona mo- 
mento perdiĝis en amaso. Jen tiel mi fuĝis, diris Nikolaj. 

La libroservo estis dividita de la kuirejo nur per la fenestro kaj oni povis enrigardi kaj 
babili. E1 oficistoj nur d-ro Sadler ofte kuiris - estis unu el liaj hobioj. Ankaŭ Nikolaj ĉi- 
utage preparis sian tagmanĝon - plejofte ian kaĉon. Foje mi observis lin, kiam li fin- 
manĝis, lekis la kuleron kaj metis ĝin en la poŝon. Mi tuj ekkriis: Nikolaj, kion vi faras? 
Konsternite li respondis - estis refleksa ago, de kiu mi ankoraŭ ne povas liberiĝi. En Gu- 
lag estis mia sola privataĵo! 

Nikolaj ne estis longe en la Centra Oficejo. Londonaj esperantistoj trovis por li labo- 
ron ĉe brita radiostacio BBC. Tie li laboris por emisioj en la rusa lingvo. Intertempe mi 
forlasis CO kaj Nederlandon, kaj foriris al la najbara lando Germanio en Hamburgon. En 
Germanio dum diversaj Esperanto-aranĝoj mi denove renkontis Nikolaj. Li ne povis vivi 
sen Esperanto kaj ne estis simpla “turisto” - li ĉiam estis preta kontribui al la programo. 
Lia ŝatata “ĉevaleto” estis la fama verkisto Solĵenicin, kies poemojn li plejvolonte recitis. 
Sed tio kaŭzis la problemon, ĉar Sovetunio proklamis Solĵenicin “persona non grata” kaj 
protestis ĉe UEA se liaj verkoj estis en la programo. Tio tre kolerigis Nikolaj kaj sekve li 
tre blasfemis (plejofte ruslingve). Ankaŭ N.Ĥohlov estis en lia repertuaro. Mi volas ri- 
marki ke Ĥohlov post la Revolucio vivis plurajn jarojn en Kroatio - en Zagrebo, kie li es- 
tis tre aktiva en Zagreba Esperanto-societo. 

Nun mi revenu al Nikolaj. En la jaro 1972 la dua germana televida kanalo el Ham- 
burgo decidis fari la filmon pri “Rusa Revolucio”, kaj por la rolo de Lenin invitis Nikolaj. 
Do, ni denove renkontiĝis ĉe mi hejme kaj en hamburga Esperanto-societo. Post tio mi ne 
plu renkontis Nikolaj, kiu malsaniĝis kaj por ĉiam forlasis nin. 

Jen, mi surpaperigis mian rememoron pri mia kara amiko Nikolaj, kaj mi bedaŭras se 
mi ion dumtempe forgesis - post 30 jaroj oni ne povas konservi ĉion en la kapo. 

110 VIZITANTOJ EN LA MALFERMA TAGO 

Jam por la 13-a fojo pleniĝis de vizitantoj la sidejo de UEA en Roterdamo dum la 
Malferma Tago sabaton, la 25-an de novembro. Entute 110 gastoj el 12 landoj ĝuis pro- 
gramon, kiu fariĝis pli riĉa ol antaŭanoncite. 

La ĉefa gasto estis Spomenka Stimec, unu el la plej elstaraj nuntempaj Esperanto- 
verkistoj, kiu dufoje prelegis pri sia verkista aktivado kaj aŭtografis siajn librojn. Car ŝi 
estas sekretario de la Loka Kongresa Komitato de la 86-a UK, ŝi uzis la okazon ankaŭ por 
doni freŝajn informojn pri la kongresaj preparoj. La librokulturan funkcion de la Malferma 
Tago plie emfazis la lanĉo de la Esperanta eldono de “La lada tambureto” de la Nobel- 
premiito Gŭnter Grass. Ceestis kaj la tradukinto Tomasz Chmielik, kiu prezentis ĝin, kaj 
la eldoninto Georgo Handzlik, kiu regalis la publikon ankaŭ per trobadora koncerto. En la 
plenŝtopita biblioteko de UEA, kiu cetere funkciis kiel kinejo de Esperanto-fdmoj, okazis 
krome prelego de Renato Corsetti, vicprezidanto de UEA, pri la nun preparata laborplano 
de UEA. 

Por la libroservo de UEA la tago estis aparte laboriga. Libroj kaj aliaj varoj vendiĝis 
je la suma valoro de 4249,65 eŭroj (9365 guldenoj), kio estas la dua plej bona rezidto en 
la serio de Malfermaj Tagoj. Pleje furoris murkalendaro dediĉita al la Zagreba UK (28 
ekz.), la romano de Grass (16) kaj nederlanda Esperanto-gramatiko (13). (Gazetaraj ko- 
munikoj de UEA) 


AGO-TAGO EN KIEVO 

De la sabata tagmezo gmpeto da aktivuloj el KJS (Kijiva Junulara Societo) kaj ler- 
nantoj de liceo N°38 komencis la Ago-tagon sur la 
ĉefa placo de Ukrainio - Placo de Sendependeco 
kaj sur la ĉefstrato de Kijivo - Ĥreŝĉatik. Venis 
ankaŭ kelkaj “malnovaj gvardianoj”. En la manoj 
de la gejunuloj estis flugfolioj “Kio estas Espe- 
ranto?”, vizitkartetoj de KJS kaj folioj kun deman- 
doj por la sociologia esploro. Kun tiuj materialoj ni 
“kroĉiĝis” al homoj. Dum kvar horoj estis pride- 
manditaj 128 personoj. La demandoj kaj respondoj 
estis jenaj: 

1. En kiu lingvo vi preferas paroli, ĉu en la ukraina, 
ĉu en la rusa? Por 40 personoj estis pli facile pa- 
roli en la ukraina, por 70 - mse, por 18 - en am- 
baŭ lingvoj. 

2. Cu vi rimarkas, ke ukrainajn vortojn oni ofte senbezone anstataŭigas per fremdlingvaj? 
Tion rimarkas 93 kaj ne rimarkas 35. 


Kongreso de Ukrainia Esperanta 
Asocio pasis en Kievo la 3 - 5-n 
de novembro 2000. Partoprenis 
42 homoj el 18 urboj de la lando. 
Oni nomis kvanton de UkrEA- 
membroj al la tempo de la kon- 
greso - 186 homoj - kaj konsta- 
tis, ke la organizo daŭre kreskas, 
nombre kaj kvalite. Rezulte de la 
elektoj la prezidanto de UkrEA 
denove iĝis Volodimir Hordi- 
jenko. (K.Demjanenko) 

3. Ĉu povus neŭtrala lingvo Esperanto defendi la ukrainan? (Cetere, por la homoj tiu de- 
mando estis tute neatendita.) Tamen pozitive respondis 55 personoj! Negative respondis 
45 personoj kaj 28 verŝajne ne komprenis la demandon. 

4. Se okazus disputo pri tiu temo, ĉu vi partoprenus en ĝi? Jes - 63, ne - 65. 

Do ĉiu povas fari siajn konkludojn. Estas interese, ke signife pli multaj homoj nun 
scias pri tio kio estas Esperanto. Tio estas rezultoj de nia aktiva pasint- kaj ĉi-jara am- 
pleksa informado, farita enkadre de IJEK - Internacia Junulara Esperanto-Karavano. Eĉ 
unu laŭaspekte senhejmulo preterirante diris al mi: “Ha, mi scias, ke tiu lingvo komen- 
ciĝis en Bjalistoko”. Krome, enkadre de la Tago okazis ankoraŭ du eventoj. Unue, mi 
provokis intervjuon de la estrarano de TEJO Ilja de Coster (Belgio) en la ĵurnalo “Ho- 
diaŭ”, kiu aperis 29.09.2000. En ĝi estas bone prilumita lingva situacio en Eŭropa Unio. 
Kaj due, la sekvan post la Ago-tago mardon mi havis duonhoran konversacion kun estro 
de Kijiva urba ĉefoficejo pri klerigo. Rezulte - informo pri Esperanto (“Motivado por in- 
strui Esperanton” kompilita de mi) trafis al ĈIU(!) KIJIVA DISTRIKTA KLE- 
RIGOFICEJO. (M.Lineckij) 


BELARTAJ KONKURSOJ DE UEA EN 2001 

La gvida Esperanta artkonkurso, la Belartaj Konkursoj de UEA denove invitas parto- 
prenantojn. La rezultojn oni anoncos en la 86-a Universala Kongreso en Zagrebo. Parto- 
preno estas libera al ĉiuj kaj ne ligita al partopreno en la UK. La konkursaĵoj devas esti 
novaj kaj, escepte de la infanlibroj, antaŭe ne publikigitaj. Krome validas jenaj kondiĉoj: 
Poezio: Maksimuma longo ne fiksita. Tri premioj. 

Prozo: Maksimuma longo 200 x 65 tajpospacoj. Tri premioj. 

Teatraĵo: Maksimuma longo ne fiksita. Tri premioj. 

Eseo: Teme ligita kun Esperanto aŭ kun la temo de la UK, “Kulturo de dialogo - Dialogo 
inter kulturoj”. Proksimuma longo 10 tajpitaj paĝoj (ĉ.400 x 65 tajpospacoj). 
Premio “Luigi Minnaja” kaj du aliaj premioj. 

Kanto: Teksto kaj melodio povas esti de malsamaj aŭtoroj. Premio “An-Song-san” kaj du 
aliaj premioj. 

Vidbendo: Teme ligita kun Esperanto aŭ kun la kongresa temo (vd. ĉe Eseo). Daŭro 15 
ĝis 60 minutoj. Sistemo VHS/PAL. Tri premioj. 

Infanlibro de la Jaro: Originala aŭ tradukita libro (alia ol lernolibro), presforme aperinta 
en la jaro 2000. Unu premio. 

Oni rajtas sendi maksimume tri konkursaĵojn por sama branĉo. Por poezio, prozo, 
teatraĵo, eseo kaj kanto oni sendu ilin en kvar ekzempleroj; por la infanlibra branĉo en tri 
ekzempleroj. Ĉiuj alvenu plej laste la 31-an de marto 2001. Por vidbendo oni sendu po 
unu ekzempleron ĝis la 1-a de julio 2001. Ĉion oni sendu al: Belartaj Konkursoj de UEA, 
Nieuwe Binnnetveg 176, 3015 BJ Rotterdam, Nederlando. La konkursaĵoj (krom vid- 
bendoj kaj infanlibroj) estu pseŭdonimaj. La vera nomo kaj adreso estu en aparta koverto. 
Se eble, oni aldonu 5 internaciajn respondkuponojn por ĉiu branĉo, en kiu oni konkursas. 

Premioj: 1-a premio: EUR 190; 2-a premio: EUR 133; 3-a premio: EUR 76; Nova 
Talento (por la plej bona konkursanto neniam premiita) EUR 133; Infanlibro de la Jaro: 
EUR399. 

Publikigo: La rajto je la unua presigo de la premiitaj verkoj apartenas al UEA, kiu 

ankaŭ poste rajtos aperigi ilin senpage en antologio de la Belartaj Konkursoj. 

Detala regularo haveblas kontraŭ unu respondkupono ĉe UEA, aŭ rete ĉe 
<uea@inter.nl.net>; ĝi troviĝas ankaŭ en la TTT-ejo de UEA <http://www.uea.org/espera 
nto/dokumentoj/regularo_belartaj_konkursoj.html> (CO de UEA) 


15-MINUTA PRIESPERANTA TELEVIDELSENDO EN RUSIO 

La 28-an de novembro okaze de 60-jara datreveno de la sekreta instmkcio de NKVD, 
kiu anoncis esperantistojn kaj filatelistojn malamikoj de la popolo, la programo “Nova 
malnova apartamento” (televidkompanio RTR, 2-a tutrusia kanalo) okazigis 15-minutan 
elsendon pri Esperanto. Komence estis invitita la sola en Moskvo viva atestanto de la kon- 
traŭesperantistaj reprezalioj Nikolaj Borisoviĉ Zubkov, sed li lastmomente ekmalsanis. 
Do, anstataŭ li venis gvidanto de la klubo “Lev Tolstoj” Nikolao Gudskov, kiu estis in- 
tervjuita pri historio kaj la kaŭzoj de la reprezalioj, ideologio de E-movado, karaktero de 
la lingvo, rilato al Esperanto de Lev Tolstoj ktp. I.a., Gudskov diris, ke nun, dum la 
anglalingva tutglobiĝo, signifo de Esperanto-movado principe kreskas. Necesas rimarki, 
ke la rilato de la intervjuantoj al la temo estis tre bonvolema. (Nikolaj Gudskov) 


KONKURSO DE INFANDESEGNOJ EN LA JARO 2001 


Ni invitas ĉiujn instruistojn, kiuj regule aŭ foje invitis siajn gelernantojn al konkursa 
partopreno, denove sendi desegnaĵojn al: Esperanto en Vendomois, Les Monts, FR 
41360Lunay, Francio. Bonvenon al novaj partoprenantoj. Konkursaj reguloj: 

JARA TEMO Pri kio/ kiu vi revas ? 

FORMATO minimume 40x30 cm 

KATEGORIOJ A : ĝis7jaroj 

B : pli ol 7 ĝis 10 jaroj 

C : pli ol 10 ĝis 14 jaroj 

LIMDATO 25a de majo 2001 

Dorse de la desegnaĵoj notu la nomon, la aĝon de la infano, adreson de la lernejo aŭ 
E-Klubo kaj koncizan priskribon de la verko. Premioj estos atribuitaj po 3 en ĉiu kate- 
gorio. Ciu infano ricevos partoprenan diplomon. Libroj, kasedoj, KD, T-ĉemizoj k.a. kon- 
sistigos la premiojn. Vizitu niajn retpaĝojn: <http://www.esperantoenvendomois.fr.fm>. 
Nia ret-adreso: <esperanto. en.vendomois@mail.dotcom.fr>. (ret-info) 

LA BIBUOTEKO DE UPECKA E-KLULO RICEVIS SUBVEMCIOM 

UEA disdonis por la kvara fojo subvenciojn de la Biblioteka Apogo Roma kaj Poul 
Thorsen. Rekorda nombro de 28 Esperanto-bibliotekoj el 21 landoj sendis peton. La juĝ- 
komisiono povis ĝojigi 15 bibliotekojn, inter kiuj estis dividita la sumo de 1800 eŭroj. La 
subvencion ricevis: Kataluna Esperanto-Asocio (EUR 250); Vjetnama Esperanto-Asocio 
(EUR 250); Bonaera Esperanto-Asocio, Argentino (EUR 150); Chengdu-a Esperanto- 
Asocio, Cinio (EUR 150); Esperanto-Biblioteko Novaj Horizontoj, Kolombio (EUR 150); 
Esperanto-Societo La Progreso, Prilep, Makedonio (EUR 150); Korea Esperanto-Asocio 
(EUR 100); Esperanto-Societo Bude Borjan, Zagrebo, Kroatio (EUR 100); Malta Espe- 
ranto-Societo (EUR 100); Kultura Esperanto-Centro de 
Angevin kaj Esperanto-Kulturcentro de Tuluzo, Francio 
(po EUR 75); Esperanto-Muzeo Lajos Gyula, Pecs, 

Hungario (EUR 75); Animada Klubo de Esperanto, 

Zambio (EUR 75); Bulgara Esperanto-Asocio (EUR 
50); Lipecka Esperanto-Klubo Revo, Rusio (EUR 50). 

Ekde la unua aljuĝo en 1997 ĝis nun entute 43 Es- 
peranto-bibliotekoj povis pligrandigi siajn kolektojn per 
subvencio de la Biblioteka Apogo. Pro la multeco de la 
petintoj la subvencio ankoraŭ ne estis asignita dufoje al 
sama biblioteko. Petoj por la aljuĝo en 2001 devos atingi 
la Centran Oficejon de UEA ĝis la 15-a de oktobro 
2001. llin akompanu listo de dezirataj libroj ordigitaj laŭ 
prefero, ĉar la subvenciojn oni ricevas ne kiel monon 
sed kiel librojn. Konsiderataj estas nur bibliotekoj, kiuj 
ne estas financataj de ŝtata, urba aŭ alia ekstermovada 
instanco. (ret-info) 

CEFVEKKO Dc GRASS cM LA SERIO ORIEMTO-OKCIDEMTO 

La lada tambureto. Giinter Grass. E1 la germana trad. Tomasz Chmielik. Bielsko- 
Biala: KLEKS, 2000. 533p. Bind. Serio Oriento-Okcidento n-ro 33. 

Mejloŝtona verko en la postmilita germana literaturo, “La lada tambureto” de la No- 
bel-premiito Gŭnter Grass, estas nun legebla en Esperanto. Tradukis ĝin Tomasz Chmielik 
kaj eldonis KLEKS, firmao de Georgo Handzlik, kiu apud pollingvaj verkoj lastatempe 
aperigis plurajn librojn en grafike altkvalita vesto ankaŭ en Esperanto. La tradukinto kaj la 
eldoninto lanĉis la libron en la Malferma Tago de la Centra Oficejo de UEA, kien ili por- 
tis ĝin laŭvorte rekte el la presejo, pretiginta la unuan kvanton en la tago antaŭ la 
Malferma Tago. 

La apero de “La lada tambureto” (“Die Blechtrommel”) en 1959 skuis ne nur la lit- 


Jus aperis la nova ilustrita li- 
brokatalago de FEL (Flandra 
E-Ligo). En la katalogo oni 
trovas priskribon de ĉiuj eroj, 
prezon, foton de la kovrilo kaj 
multajn aliajn utilajn infor- 
mojn. La katalogo estas aŭto- 
mate kaj senpage sendita al 
ĉiuj klientoj de la retbutiko kaj 
al ĉiuj abonantoj de Monato. 
Ankaŭ aliaj personoj povas 
ricevi ĝin senpage. Sufiĉas 
peti ĝin de <retbutiko@fel.esp 
eranto.be>. (ret-info) 

eraturan mondon sed ankaŭ pli vaste la germanan socion. Dum jaroj ĝi estis objekto de 
kritikaj atakoj, sed samtempe oni tradukis ĝin en dekojn da lingvoj. Hodiaŭ ĝi estas re- 
konita kiel la plej grava verko de la germana literaturo post la dua mondmilito. Poeto 
H.M.Enzensberger karakterizis ĝin: “Gi estas sagao de la Libera Urbo Gdansko, poezia 
provo savi antaŭ forgeso tiun malgrandan mondon, en kiu vivis kune poloj kaj germanoj, 
judoj kaj kaŝuboj”. La aŭtoro mem naskiĝis en Gdansko en 1927 kaj pasigis tie siajn infa- 
naĝon kaj fruan junecon. 

Per “La lada tambureto” la eldonejo KLEKS partoprenas en la Serio Oriento- 
Okcidento, en kiu ekde 1961 aperas reprezentaj verkoj de naciaj literaturoj el diversaj par- 
toj de la mondo. La Serio estas aŭspiciata de UEA, kies estraro decidas pri la akcepto de 
novaj verkoj en ĝi. Per la Serio UEA kontribuas al la programo de Unesko por reciproka 
aprezado de kulturoj de Oriento kaj Okcidento. (Gazetaraj komunikoj de UEA) 

LA PREMIO AL V/ILLIAM AULD 

La Sepan Esperanto-Kulturpremion de Aalen, en solena matineo en la urba biblio- 
teko, la FAME-fondaĵo por stimulado de internaciaj kompreniloj transdonis al William 
Auld, unu el la plej gravaj kreantoj de Esperanto-kulturo en nia epoko. La premio estis 
dotita per 10 000 germanaj markoj. La laŭdacion digne faris d-ro Werner Bormann, prezi- 
danto de la FAME-fondaĵo, antaŭa prezidanto de la Akademio de Esperanto, kiu mem, 
simile al la premiito, okupis multajn poziciojn en la organizita Esperanto-movado, tiel 
montrante kombinon de intelekta laboro kaj tute 
konkretaj organizaj taskoj. En germana lingvo, por 
la ĉeestantaj reprezentantoj de la publika vivo - 
urbo, gimnazio, distrikta banko kaj aliaj - li skizis 
la diversajn facetojn de la verkaro de William 
Auld. E1 la posedo de la Germana Esperanto- 
Biblioteko, kies sidejo troviĝas en la sama domo 
kiel la urba biblioteko de Aalen, estis elmontritaj la 
plej gravaj el la libroj de la skota majstro - poezio, 
tradukoj, instrua materialo, eseoj. Gravaj personoj 
el la monda kultura vivo pasintjare trovis William 
Auld inda esti kandidato por la literatura Nobel- 
premio, kio en si mem vekis grandan atenton ne 
nur en la skota gazetaro. Karl Heinz Schaeffer, 

Aalen/Germanujo (ret-info) 

A.C.MejibHUKoe. Ilopmpem udeu c uydaKOMU 
emecmo (poHa, ujiu >hmk doKinopa Harieioiueeo- 
cn. 160paĝoj vinktitaj. Rostov-na-Donu, 1997. 

Ci tiu libro estas specimeno de ĝenro, kiun ne 
eblas difini precize, sed kiu aktive konkeras aten- 
ton de junaj kaj ne tro junaj legantoj tra la tuta mondo, ĉar baze de la ĝenra ambigueco de 
ĉi-speca literaturo kuŝas la principo de “instruo tra amuzo”. Tamen la recenzata libro tute 
ne estas lernolibro. La aŭtoro kunveturigas nin en romantikan kaj forportan vojaĝon tra la 


TIAM LlciROM Nl AMKORAŬ Nc HAVISi 


Mendu la lernolibron: 

M.Abolskaja. Lernolibro por 
komencantoj. 88 paĝoj. Formato 
A4. Tipografia eldono. La lerno- 
libro konsistas el 25 lecionoj, 
gramatika resumo kaj du vortaroj: 
E-msa kaj msa-E. Ciu leciono 
enhavas vortareton, gramatikon, 
ekzercojn, tekston por legado, 
kontroltaskon. A1 kelkaj ekzercoj 
estas donitaj la solvoj. La lernoli- 
bro taŭgas por korespondaj kaj 
ĉeestaj kursoj. Unu ekzemplero 
kostas 25 rub. inkluzive sendo- 
koston. Por tiuj, kiuj mendos pli 
ol 5 ekzemplerojn, estos rabato 
laŭ antaŭa interkonsento. La 
adreso: Abolskaja Maria Solo- 
monovna, a/k 381, 197022 

St.Peterburgo. 

mondo de Esperanto kaj esperantistoj, tuŝante samtempe la historion de la internacia 
lingvo Esperanto, ĝiajn lingvajn specifaĵojn, ĝeneralajn problemojn de transnacia komu- 
nikado kaj metodiko de fremdlingva stndado (“Lernado sen torturado!”), pri kiuj okupiĝas 
la aŭtoro - UEA-Delegito, adjunkto de AIS, renoma fakulo en la sfero de la scienco pri in- 
ternaciaj lingvoj - interlingvistiko. 

La libro konatigas la legantojn ne nur kun faktoj, sed (kaj antaŭ ĉio!) kun la aparta 
etoso de E-movado, kiu kreas mirindan komunumon el homoj de diversaj aĝoj kaj nacioj 
kaj iel mistere ŝanĝas ilian psikologion kaj konceptaron. Ne serĉu en la libro de 
A.Melnikov severan sciencan konsekvencecon kaj obeon al la didaktitaj normoj de lernaj 
libroj. Enestas nenio tia! La libro legiĝas kiel forporta beletra verko. En viveca kaj atento- 
kapta formo estas donitaj informoj pri la vivanta pli ol 110 jarojn artefarita sed nature 
evoluanta internacia lingvo, pri ĝia parolantaro kaj E-organizoj. Kun miro ni ekscias pri la 
diapazono de la E-movado, pri la “tutmonda esperantista helpemo”, ilia aktiveco en la 
solvado de la tuthomaraj, ĝeneralkulturaj, politikaj kaj ekologiaj problemoj, proksima 
kunlaboro de la “esper-adeptoj” kun Unesko. La libro estas pri tio, sed ankau pri alio. Nur 
legu la titolojn de la ĉapitroj: “Majstroverko de logikeco kaj simpleco (ĝi, kompreneble, 
estas pri Esperanto)”, “Taglibro de ripozanto (scenoj el esperantista vivo aŭ SEJTo per la 
okuloj de laiko)”, “Esperanto-Muzoj en Rostovo (kiel ni vidis tion, kio “eblas neniam”, aŭ 
“Esperanto kaj arto - du aferoj ne kunigeblaj?”)”, “Krokodiloj ne eniru (ripozante, ni ler- 
nas; neformalaj internaciaj renkontiĝoj de la “verdaj amikoj”)” ktp. La ĉapitroj, titolitaj 
tiel malbanale, inkludas, krom la ĉeftemon, amason da utilaj kaj interesaj informoj. Ili ko- 
natigas nin kun pitoreskaj, priskribataj ne sen humuro, detaloj de komunikado kaj kunri- 
pozado de esperantistoj en internaciaj kaj landaj E-tendaroj, kun rememoroj de la aŭtoro 
pri siaj multnombraj “E-aferaj” eksterlandaj veturoj. Sajna nekonsekvenceco de la rakon- 
tado ebligas mergiĝi en la mondon de la homoj, serĉantaj helpe de la “espero-lingvo” res- 
pondojn al la eternaj demandoj pri la loko de la homo en naturo kaj historio, pri infan- 
edukado, pri trarompo de la naci-limaj barieroj. 

Do, bonvenon en la multkoloran mondon de Esperanto! La ideo de la “malordinaru- 
loj/stranguloj” adeptoj de la lingvo-kreinto L. Zamenhof nominta sin Doktoro Esperanto 
estas kontaĝa. Kial - vi komprenos leginte la libron de A. Melnikov. Bonvojaĝon al la 
lando Esperantujo! 

V. Ŝvedova, kandidato de filologiaj sciencoj, docento. 

P.S. Por aĉeti la libron kaj ricevi konsilojn pri ĝia utiligo por la popularigo de Esperanto 
kontaktn la aŭtoron: Melnikov Aleksandr Sergeeviĉ, a/k 393, RU-344007 Rostov-na- 
Donu-7; rete; <aleks-meln@mail.ru>. 

ESTAS ABONS3LAJ PERIODAĴOJ POR 2001 JARO: 

LA ONDO DE ESPERANTO. Sendependa ĉiumonata revuo (eldonata en Jekaterinburg); 

11 num. 20 p. riĉe ilustrita; literatura suplemento jarfine; 145 mbloj. 

RUSLANDA ESPERANTISTO. Ruslingva informilo pri Esperanto; 6 num. 4 p. 30 mbloj 
(por la abonantoj de “La Ondo de Esperanto” - nur 15 rubloj). 

ESPERANTO. Oficiala organo de UEA; 12 num. 24 p. ekv. de 14 EUR. 

HEROLDO DE ESPERANTO. Internacia sendependa gazeto de Esperanto-movado; 16 
num. 4 p. A3; ekv. de 15 EUR. 

JUNA AMIKO. Revuo por lernejanoj kaj komencantoj; 4 num. 32 p. ekv. de 4 EUR. 

-31 - 




KONTAKTO. Soci-kultura revuo por junularo; 6 num. 16 p. ekv. de 9 EUR. 

LA GAZETO. Kultura revuo en Esperanto; 6 num. 32 p. ekv. de 6 USD. 

LA JARO. Praktika poŝkalendareto de Monato; 2 volumetoj; 160 p. ekv. de 5 EUR. 
LITERATURA FOIRO. La plej prestiĝa kultura revuo en Esperanto; organo de esperanta 
PEN-centro; 6 num. 56 p. ekv. de 14 EUR. 

LITOVA STELO. Revuo de Litova Esperanto-Asocio; 6 num. 32 p. ekv. de 6 USD. 
MONATO. Internacia magazino sendependa pri politiko, ekonomio kaj kulturo; 12 num. 
32p.ekv.de 17.50 EUR. 

TEJO TUTMONDE. Oficiala organo de TEJO; 4 num. 28 p. ekv. de 5 EUR. 

SCIENCO KAJ KULTURO. Scienc-populara kaj literatura revuo; 6 num. 180 rubloj. 

LA MIGRANTO. La organo de E-Fako de la Naturamika Internacio (TANEF); 4 num. 
ekv. de 5 USD. 

La abonkosto sendendas laŭ la aktuala kurzo de Centrobanko al la adreso: Mepmjm- 
sy MHxanjiy KoHCTaHTHHOBHHy, a/a 21, 143006 MocKBa-OflHHiiOBO-6 (eblas ĝiri per 
banko, petu bankajn donitajhojn). 

"LA HOBITO" APERIS EM ESKRANTO! 

Post sukcesa eldono de la trivoluma verkego “La Mastro de 1’ Ringoj” de 
J.R.R.Tolkien, en la traduko de William Auld, “Sezonoj” (Jekaterinburg) eldonis plian 
verkon de Tolkien - la faman mirfabelon “La hobito”. William Auld partoprenis en la 
tradukado de “La hobito” per esperantigo de la poeziaĵoj, sed la tutan prozan parton 
tradukis d-ro Christopher Gledhill el la universitato de St.Andrews (Skotlando). “Sezonoj” 
eldonis “La hobito”-n kiel la naŭan volumon en la libroserio “Mondliteraturo”. La libro 
havas 224 paĝojn, fortikan bindon kaj trikoloran kovrilon de Maŝa Baĵenova. Si kreis 
ankaŭ bildojn por ĉiu ĉapitro. “La hobito” estas mendebla poŝte (RU-620014 Jekaterin- 
burg-14, a/k 162) aŭ rete: <sezonoj@mail.m>. La baza prezo estas 24 eŭroj, sed esper- 
antistoj en Rusio povas aĉeti ĝin perpoŝte kontraŭ 65 rubloj (inkluzive de la sendokosto) 
aŭ en la librovendejo de ULS en Jekaterinburg kontraŭ 59 mbloj. Bonan legadon! 

ELDOMIS DU MOVAJM LIBROJM 

Ambaŭ libroj havas po 104 
paĝoj kaj kostas 25-30 
mblojn (sen sendokosto) 
depende de la kvanto. Por 
akiri la librojn kontaktu 
Jurij Karcev (432063, 

Uljanovsk-63, a/k 4716; 
rete <yuka@chat.ru>) aŭ 
Garik Kokolija (se vi estas 
en Moskvo). Ankaŭ ĉe Jurij 
eblas akiri metodikajn bro- 
ŝurojn pri E-aktivado, petu 
de li detalajn informojn pri 
tiuj. 


i. r. Mmoi 

SciepiiTO? 
3t0 IPOCTO! 


VlOĈHMK MAWAyMapOAHOrO HIMKO 



REU 

KURte 


Esperanto pontas en Teo-Festivalo. La 
18-21-an de majo 2001 en fama teohej- 
mloko Xinyang, Cinio okazos la 10-a 
Xinyang-a Teo-Festivalo, organizata de la 
urba registaro. Dum la festivalo oni aran- 
ĝos negocan ekspozicion, artajn pro- 
gramojn, ekskurson ktp. Laŭ la propono de 
s-ro Zhang Xuesong, la organizantoj deci- 
das prezenti mondan teokulturon en la fes- 
tivalo, inkluzive de teo-ceremonio, diver- 
slokaj moroj de teumado ktp. Esperanto 
funkcias kiel ponto en la aranĝo. Dum la 
festivalo okazos ankaŭ la Simpozio de E- 
komerca Kunlaboro, esperantistoj, komer- 
cistoj kaj ekonomiistoj estas tre bonvenaj. 
Pliaj informoj ĉe s-ro Zhang Xuesong, 
Changtaiguan Dianguansuo, CN-464193 
Xinyang, Henan, Cinio; tel.: +86-376-882 
1553; retadresoj: <deodaro@263.net>, <h 
nxychyj@public.lyptt.ha.cn> (ret-info) 

Japana Esperantista Go-Asocio (JEGA) 
jam malfermis kaj funkciigas interretajn 
retpaĝojn, en lingvoj japana kaj Esperan- 
to ĉe http://wwwl2.freeweb.ne.jp/art/jega/ 
mastrumatajn de Inĝeniero MORI Hitoŝi 
(retpoŝte: YIX10152@nifty.ne.jp). Tiu 
paĝo intencas esti ilo instrua por komen- 
cantoj, amatoroj kaj profesiuloj, estonte 
oni kaj daŭrigos kaj ampleksigos ĝin. Por 
Esperanto-parolantoj ekzistas la sekcioj: 
Kio estas Goo?; Historio de Goo; Kiel ludi 
Goon?; Libro “Invito al Go-Ludo” kaj 
aliaj. (ret-info) 

Tago de la Malfermita Pordo en IEM. La 
26-an de oktobro la Nacia Biblioteko en 
Vieno havis sian tradician “Tagon de la 


Malfermita Pordo”. Pro tio ankaŭ la Inter- 
nacia Esperanto-Muzeo (IEM) akceptis in- 
ter la 10-a kaj la 17-a horoj vizitantojn - 
per speciala programo: S-rino Smideliusz 
el Hungario ĉiuhore prezentis Esperanton 
per la Ce-metodo, t.e. uzante nur la inter- 
nacian lingvon, sen iu ajn nacilingva 
klarigo. La esenco de tiu instmado konsis- 
tas en la kreo de amuzaj komunikaj situa- 
cioj, en kiuj la partoprenantoj tuj kompre- 
nas la vortojn de la instmistino - sam- 
tempe amuziĝante. Vizitis la Muzeon en 
tiu tago entute 357 personoj, inter kiuj 86 
partoprenis en la kursoj. Duono de ili estis 
el eksterlando, precipe el Cehio kaj Slova- 
kio, sed ĉeestis ankaŭ rusoj, hispanoj, ja- 
panoj, svisoj ktp. La bonan efikon de la 
aranĝo oni vidas en tio, ke post tiu tago ses 
novaj personoj aliĝis al Esperanto-kurso 
en popola altlernejo, pri kiu oni varbis en 
la Muzeo. Herbert Mayer (ret-info) 

KAEST 2000: renkontiĝo de fakaj 
aplikantoj de Esperanto. Dum la tagoj 10- 
a ĝis 12-a de novembro okazis en Prago 
Kolokvo “Aplikoj de Esperanto en 
Scienco kaj Tekniko” kiun aranĝis Ceha 
Esperanto-Asocio kiel sian kontribuon al 
Kampanjo 2000 sub aŭspicioj de UEA. En 
ĝi partoprenis entute 41 personoj el 11 
landoj. Traktado okazis en tri sinsekvaj 
sekcioj, nome: Ekonomio soile al la tria 
jarmilo (7 kontribuoj), Terminologiaj 
problemoj de fakaj aplikoj de Esperanto 
(10 kontribuoj) kaj Scienco kaj tekniko 
ĝenerale (4 kontribuoj). Petro Chrdle (ret- 

a urho Lodz, Polio ĉe fino de la jar- 

milo estis realigita ideo rememorigi 33 
personojn meritajn por la urbo. Sur la 
muro de domo staranta ĉe Piotrkowska 
strato, ĉefa strato de malnova parto de la 
urbo aperis granda fresko. Pentraĵo imitas 
la muron de konstmaĵo kun pordego, balk- 
onoj kaj fenestroj, tra kiuj rigardas his- 
toriaj personoj. Inter portretoj de eminentaj 
homoj de kulturo, 
scienco, politiko kaj lodza 
industrio oni povas vidi 
ankaŭ la portreton de Lu- 
doviko Zamenhof. Alek- 
sander Kaminski (ret- 
info) 

Dezirantoj akiri la kase- 
dojn kun E-kantoj en ple- 
numo de Galina Lukja- 
nenko bonvolu kontakti 
ŝin laŭ la adreso: str. 

Muhaĉjova 111 - 56; 

659300 Bijsk (Altajskij 
kraj). 

Scienc-Praktika konfe- 
renco. La 9-a Internacia 
Scienc-Praktika Konfer- 
enco “Banlokoj, Naturde- 
fendo, Klerigado” okazos 
inter 19-20.04.2001 en 
Sankt-Peterburgo. Dum la 
aranĝo la unuan fojon 
eksperimente Esperanto 
estos uzata kiel dua labor- 
lingvo - krom la msa. En tri sekcioj de la 
konferenco renkontiĝos fakuloj pri sana- 
tori-banloka sanigado, saniga turismo, 
ekologoj kaj specialistoj pri instmado de la 
cititaj profesioj. Estus tre dezirinde disvas- 
tigi ĉi informon inter la koncernaj esper- 
antistoj-fakuloj. Pli detalajn informojn pri 
la konferenco eblas peti ĉe “Orgkurort”, 
ul. Gagarina 20-6-116, RU-196211, 

Sankt-Peterhurg. Rete 

<anatolog@mail.ru> 


TTT-paĝoj pri sekvajara Internacia Ju- 
nulara Kongreso (IJK) en Francio jam es- 
tas pretaj ĉe <http://esperanto.jeunes.free. f 
r/ijk2001/>. Plej gravas, ke oni enmetis 
aliĝilon por la aranĝo. Laŭkutime oni 
devas fari antaŭpagon por ricevi la inviti- 
lon (por Rusio - 25 eŭroj). La unua aliĝpe- 
riodo finiĝas la 3-an de januaro 2001. 

La muz.eo de Ciolkovskij 
en Kaluga planas fari la 
ekspozicion “Ciolkovskij 
kaj Esperanto”. Kiu havas 
materialojn pri la temo - 
bv. telefoni: (08422) 
43606 Cernov Vladimir 
Iljiĉ, aŭ kontaktu Valentin 
Melnikov telefone (095) 
4336904, rete <vmel@hs 
e.m>. 

Odesa junulara Espe- 
ranto-klubo “Verdaĵo” 
organizas 2-n Junularan 
Ekologian Renkontiĝon 
“Kristnaska Birdokalku- 
lo” la 5-7-an de Januaro 
2001. En la programo: 
ekskurso al la naturo por 
Kristnaska Birdokalkulo, 
Urboludo, vizitoj al Zoo- 
logia kaj Botanika Gar- 
denoj, eble al Obser- 
vatorio (depende de la 
vetero), Vespero de sorĉ- 
aŭguroj kaj Intelektaj Ludoj en la klubo 
“Verdaĵo”, ekskursoj al kulturaj aranĝoj 
ktp. Aliĝkotizo USD 5 inkluzivas pagon 
por ĉiuj ekskursoj, donacpakaĵon, 2 ves- 
permanĝojn en la klubo. Loĝado senpaga 
en la domoj de junaj odesaj e-istoj. Bv. 
kontakti nin telefone: (8-10-38-0482) 
233831, rete <verda99@mail.m>, <krav@ 
tm.odessa.ua> aŭ letere: Tintulova Vera, 
str.Dekabristov 16 - 1, 65000 ODESSA, 
Ukrainio. 


Post kiam Adamo estis kreita, li 
estis sola en La Gardeno Edena. 
Kompreneble, ne estis bone ke li 
ekzistas tiel solece, do la Sinjoro 
malsupreniris por viziti la kom- 
patindan homon. “Adamo,” Li 
diris, “Mi havas planon, kiu ce- 
las multe pli kontentigi vin. Mi 
donos al vi kunulon, helpanton 
por vi - iun kiu plenumas ĉiun 
vian deziron kaj bezonon; kiu 
estos fidela, amema kaj obeema, 
kiu sentigos vin mirinda je ĉiu 
tago de via vivo.” 

Adamo estis mirfrapita. “Tio ŝa- 
jnas ne kredebla!” 

“Nu, vere estas tiel,” respondis 
Dio, “Do, vi devas kompreni ke 
tio ne estos senpaga. Fakte, tia 
ulo estas tiel unika, ke tiu kostos 
al vi brakon kaj kmron.” 

“Estas altega prezo!” diris Ada- 
mo. “Kion mi povas aĉeti kon- 
traŭ ripo?” (esperanto-anekdot) 

ssn ss kaj Kons 

Ni plu prezentas al vi la plej valorajn kaj in- 
teresajn materialojn el la bulteno de Moskva Lit- 
eratura Esperanto-klubo kaj ankaŭ novajn verkojn, 
kiuj meritas diskonigon ne nur en malvasta kluba rondo. Hodiaŭ ni traktas 
unu el la eternaj temoj: 

Valentin Melnikov 

Cu kun aŭ sen? 

Okcidenteŭrope oni nun konstante ripetas, ke klasikforma poezio definitive 
eksmodiĝis, ritmo kaj rimoj ne plu bezonatas ktp. Sonas pimpaj vortoj pri tio, ke la poeta 
penso, liberigita de striktaj katenoj de ritmo kaj rimoj, pli bone esprimas sentonuancojn 
kaj senpere atingas legantojn. Samlogike eblus aserti, ekzemple, ke domo, liberigita de 
striktaj katenoj de fundamento kaj muroj, povas esti pli bela kaj komforta... Tio estas 
komuna plago de ĉiuj artoj en nia jarcento: svarmego de arogaj diletantoj - sen bazaj scioj 
kaj posedo de elementa tekniko, ili pigras lerni, sed volas nepre famiĝi. Ju pli okul- 
(orel-)frapa estas la kreaĵo, des pli grandas la ŝanco, ke iu ĝin atentos kaj ne riskos kritiki, 
timante akuzon pri “nekompetenteco”. Guste en tio nestas la esenco de ĉiuj modernismoj 
kaj avangardismoj kun diversaj prefiksoj. 

Bona poezio trovas resonancon en homa animo, oni ĉiam denove revenas al ŝatata po- 
emo, ripetas ĝin en diversaj cirkonstancoj, serĉante konsilon aŭ konsolon. Oni parkerigas 
la poemon en junaĝo kaj povas reciti ĝin post jardekoj - certe, se ĝi indas. Ritmo kaj rimoj 
estas la plej efika memorfiksilo, kaj se publiko aprezis la poemon - tiu povos vivi 
jarcentojn. Tamen, ĉu iu kapablas precize reciti ion el nunaj “avangardaj” poeziaĵoj, lozaj 
kaj plumpaj, almenaŭ duonjaron post tralego? Certe ekzistas trafaj metaforoj, freŝaj vort- 
kombinoj k.s., tamen kial rifuzi la plej potencan armilon, fidele servantan dum jarcentoj? 

Mi ne asertas, ke inter “liberaj” versaĵoj tute forestas majstraj verkoj. Tamen ordinare 
ili perdiĝas en amasego da diletantaĵoj. Krome, vere bona poeto devas ja scipovi verki 
ĉiel, eĉ se li havas specifajn preferojn en stilo. Tio memevidentas samkiel la fakto, ke ĉiu 
muzikisto devas scipovi ludi pianon kaj legi-skribi muziknotojn (kvankam pluraj 
popularaj modernaj “steloj” ja ne scipovas!). 

Antaŭnelonge itala korespondamiko (mem li beletron ne verkas, kaj eĉ la opinio, es- 
primita de li, ne estas lia propra - do lia nomo absolute ne gravas) post sufiĉe longa kaj 
arda tiutema diskuto kun nia samklubanino Klara llutoviĉ sendis al ŝi la liberan versaĵon 
de itala E-poetino Clelia Conterno (1915-1984) kun memfida aserto, ke esprimi tion kun 
rimoj tute ne eblas. Klara akceptis la defion kaj, miaopinie, perfekte pmvis la malon. La 
rezidton vi vidos sur la apuda paĝo, kaj mi ŝatus fini tiun ĉi pledon per unu el miaj 
sonetoj, traktanta la saman temon: 

“Folio velka falas sur animon...”- 
delonge jam konatas la lini’. 

Klasika jamb’, facilas trovi rimon, - 
ĉu ion novan povus diri ni? 

Por emocioj serĉas mi esprimon, 
sed pretas la kondamna opini’: 

“Ne decas plu kreskigi oldan ŝimon!” 
“Eksmodas poezia harmoni’!” 

“Sen rim’, sen ritmo - jen la vers’ moderna; 
liberas vortoj, kaj ne gravas senc’ 
en la poemoj. Klaras ja tendenc’!” 

...Sed restas ankaŭ la valor’ eterna: 
Ne velkas la folio sur anim’, 
se noblan senton gardas nobla rim’. 


LA ATENDITO 

Clelia Conterno 

Vi faris 

el doloro ĝojon 
el la plor’ rideton 
el ofer’ donacon 
el la viv’ altaron 
kaj florojn el la dornoj 
kaj lumon el obskuro 
kaj fajron el la frosto, 
vi 

revo de ĉiu sopiro 
brilo de ĉiu aŭroro 
flamo de ĉiu fajrero, 
vi, Atendito. 

Cio ĉi aperis en la provnumero de “Cerbe kaj Kore” antaŭ du jaroj. Sajne, ĉio klaras 
kaj evidentas, ĉu ne? Pledantoj por “libera” poezio nenion prezentis por apogi sian 
vidpunkton. Kaj intertempe aperis novaj verkoj de niaj klubanoj pri la sama temo... 

Miliail Toisorin (Moslcuo) 

ĈU POEZI’ AŬ NE? 

Cu poezi’ aŭ ne? Decidu mem. 

Cu vekas verko iom da kortrem’, 

Aŭ estas nure bela plekto rima, 

Plenplena fanfarone ĝis ekstrem’ 

De elpensaĵ’ bizare nekutima? 

Cu la enhav’ kaj form’ en kun’ intima 
Amikas laŭ la ritmo de poem’? 

/Clara Jlutoviĉ 

Vi kreis ĝojon el doloro, 
kuraĝan vorton el hezito, 
Rideton el ĉagren’ kaj ploro, 
vi, atendito. 

E1 dorno vi estigis floron, 
vi skulptis ondon el granito, 
vi naskis el ofero gloron, 
vi, atendito. 

Vi estas rev’ de ĉiu koro, 
flam’ de 1’ naturo kaj spirito, 
en ĉiu brilas vi aŭroro, 
vi, atendito. 



Ĉu donos iam ĝermon tiu sem’? 

Ĉu poezi’ aŭ ne? Decidu mem. 

fdlara Jlutoviĉ (Clektrostal/') 

KIEL VERSI? 

Malkonkordo ne ĉesas 
en disput’ la fervora: 

Ĉu rimado necesas 
por versaĵ’ plenvalora? 

Senrimeco forlavas 
versliniojn eĉ skizajn. 

Senrimaĵoj ne havas 
kriteriojn precizajn. 

La versaĵo en prozo... 

La prozaĵo kantebla... 

Ĉiu svaga supozo 
pri la verk’ estas febla. 

Tremas la ambigua 
formo, ĝenro aŭ speco. 

Gia signo 1’ unua 
estas la ekzakteco. 

Sen ideo densnuba, 
sen malklaraj esprimoj - 
poezi’ la senduba 
estas versoj kun rimoj. 

Post apero de tiu ĉi versaĵo en la dissendolisto “kreado” (kaptante la okazon, mi alvo- 
kas Interret-uzantojn aboni tiun liston kaj partopreni en priliteraturaj diskutoj. Sendu 
malplenan mesaĝon al <kreado-subscribe@egroups.com>) Mikaelo Povorin replikis jene: 

Saluton, karaj gekreadanoj! 

Ĉi foje mi volas... pledi POR senrima poezio. Mi ja mem verkas rime kaj ĝenerale es- 
tas adepto de la moskva skolo de esperanta poezio. Sed ni vidu, kion skribas Klara 
Ilutoviĉ, kies verkojn kaj tradukojn mi ĝenerale tre ŝatas: 

Senrimaĵoj ne havas 
kriteriojn precizajn. 

Aŭpli ĝuste: estas malfacile formuliprecizajn kriteriojn? Sed tio ne estas argumento kon- 
traŭ senrima poezio, tio estas nur konstato, ke pridiskuti ĝin estas malfacile. Manko de 
bela formo devigas havi pli profundan enlmvon. Kaj pli atenti necesas ĝuste la enhavon, 
ĉu ne? (Ĉu multas riĉenlmvaj senrimaĵoj, estas alia demando.) Same: B.Tornado iam 
asertis, ke verki proze pli malfacilas, ol verse. 

La versaĵo enprozo... 

La prozaĵo kantebla... 

Mi ja mem komponas kantojn, kaj eble pli ol iu ajn sentas mankon de taŭgaj kantotekstoj. 

Sed ĉn versaĵoj nepre estu kanteblaj? 

Ciu svaga supozo 
pri la verk ’ estas febla. 

Pardonu, tiujn versojn mi simple ne komprenas. Kion Klara volis diri? Jen, bedaŭrinde, 

ekzemplo, ke rimo kaj ritmo malfaciligas verkadon kaj komprenon. 

Tremas la ambigua 
formo, ĝenro aŭ speco. 

Gia signo 1 ’ unua 
estas la ekzakteco. 

Ĉu tio signifas, alivorte, ke senrimaj verkoj estas ekzaktaj, kaj rimaj ne estas? 

Kaj, do finfme, la konkludo de Klara 

Sen ideo densnuba, 
sen malklaraj esprimoj - 
poezi ’ la senduba 
estas versoj kun rimoj 

ŝajnas al mi dubinda. 


Estime, Mikaelo Povorin 


Certe, ekzistas verkoj geniaj kaj senvaloraj - kaj rimitaj, kaj senrimaj. La nivelo de 
klasikforma poeziaĵo kutime tuj videblas, sed inter senrimaĵoj distingi brilaĵon disde 
fuŝaĵo ne facilas. Delonge estas science pruvite (temas pri ekzakta matematiko, sed ne pri 
modaj nun pseŭdosciencoj, nebule vortĵonglantaj pri “kosma informa centro” kaj similaj 
fantazioj), ke ritma kaj rimita teksto enhavas multe pli da informoj, ol samlonga senrima - 
kaj pri forto de psikologia influo, ŝajne, superfluas paroli... Kaj kion opinias vi, kara le- 
ganto? Ne hezitu esprimi vian propran vidpunkton! Kaj ni finu nian tiuteman interparolon 
per bona kanto, kies multjara populareco per si mem diras - kia poezio povas akiri tut- 
popolan amon. Gis la nova renkonto! 

Valentin Melnikov, la redaktoro de la literatura rubriko. 


KANTO RESTAS KUN LA HOMO 

(A. Ostrovskij-S. Ostrovoj / K.Ilutoviĉ) 

1. Nokte steloj fluas foren laŭ rivero, 
kaj senspure dronas ĉe maten’. 

Sed por homo nur la kanto estas vero, 
lia granda porĉiama ben’. 

Refreno : Iujn ajn distancojn vi trairu, 

iom ajn da jaroj kaj sur ajna ter’ - 
“Gis revido” al la kant’ ne dim, 
kiel al eterna via ver’. 

2. Niaj kantoj estas ĉiam en la koro, 
nin akompanante ĝis la fin’. 

Multe kantis ni en ama nia horo, 
multaj kantoj plu atendas nin. 

3. En frosteg’ la kanto estos graca varmo, 
kaj en sunbmlado - akvoglut’. 

Kiun kantoj ne ĝojigas per la ĉarmo, 
tiu vivos ĉiam sen ĝojgut’. 


LAŬSS20NAJ PAŜOJ 


NEĜO 

(A. Gorodnickij / V. Aroloviĉ) 

Neĝo susuras en branĉa silent’, 

Krakas brulligno en flam’. 

Dormas ankoraŭ amikoj en tend’, 

Revas ĉe 1’ fajro mi jam 
Pri hejma varm’ enletera, 

Pri malproksima ĉiel’. 

En norda vast’ konifera 
Post la aŭtun’ efemera 
Longas la vintra malhel’. 

Neĝ’, neĝ’, neĝ’, neĝ’ 

Falas ĉe Ftend’ kamsele. 

Baldaŭ finiĝos por ni nokta malstreĉ’. 
Neĝ’, neĝ’, neĝ’, neĝ’ 

Kovras la tundron mantele. 

Sur riverbordoj en frosta sieĝ’ 

Neĝ’, neĝ’, neĝ’. 

Vin, kamlino, ĉe bordo de Nev’ 

Kisas la neĝ’ kun ridet’. 

Jen brilas ĝi, kiel stelo de rev’, 

Jen flirtas apud pied’. 

Tuŝas la pmjn’ delikata 
Silkon de via harar’, 

Kaj en bulvardo konata 
Blua vesper’ leningrada 
Ree densiĝas ĉe 1’ mar’. 

Neĝ’, neĝ’, neĝ’, neĝ’ 

Falas sur strat’ kamsele, 

Gin vi ne sentas sur vang’, nek vidas eĉ. 
Neĝ’, neĝ’, neĝ’, neĝ’... 

Kion vi sonĝas fabele? 

Super riveroj en frosta sieĝ’ 

Neĝ’, neĝ’, neĝ’. 


- 39 - 





Kantas la vento pri longa elten’ 

De niaj koroj en dis’. 

Baras la vojon de mia reven’ 

Frosto, nebul’ kaj glatis’. 

Do rememom sopire 
Fajron de nia bivak’. 

Fluge, navige aŭ ire 
Trovos vin kant’ laŭdezire 
Eĉ en la plej ŝtorma tag’. 

Neĝ’, neĝ’, neĝ’, neĝ’ 

Falas en tajg’ kamsele, 

Kaj malaperas sub ĝi la sleda spur’. 
Neĝ’, neĝ’, neĝ’, neĝ’... 

Nun vi eksonĝu fabele 

Kajon sunhelan, atendon de trajn’ 

A1 la futur’. 

Qennadi/ (jluliov (Jelec) 

AŬTUNA VESPERO 

Aŭtuno venis nin hodiaŭ 
Kaj baldaŭ venos blanka vintro, 

Kaj sonas trista melodio 
De pluvo sur fenestra vitro. 

De la hejtilo venas varmo, 

Mi bone sur divano kuŝas, 

Kaj min neesprimebla ĉarmo 
De interesa libro tuŝas. 

E1 la radioaparato 
Muzik’ tenera zume sonas, 

Kaj sur genuoj miaj kato 
En duondormo plu ronronas. 

Kaj la feliĉo tute plenus, 

Kaj regus bela harmonio, 

Se nur al mi hodiaŭ venus 
De vi, amata, kvin linioj! 

maltaŭgaj pensoj: HMtsc c 

Tra la tiita riisia historio mĝfadene trairas kelkaj plej gravaj demandoj. Inter la vere ĉefce- 
faj estas: Kiu kulpas? Kion fari? Cu vi estimas min? Cu vi estos la tria? Hura: ankaŭ msia 
E-movado havas sian Plej Gravan Demandon: kiel diri en Esperanto la vorton 
'rtvMOOHKa”? Jen konciza historio de ĉi demando. La etapan problemon enmondigis altes- 
timata s-ro Georgij Vladimiroviĉ Kokolija (vicprezidanto de REU, ĉefredaktoro de REGo, 
partopreninto de UK-85), kaj pro tio ni esprimas al li apartan grandegan dankon. Ci tiu 
por la tuta movado grava demando unuan fojon sonis dum OkSEJT-35 (Jelec, 1994). Ni 
memoras kiel G.Kokolija rekte kaj sentime demandis la ĉeestintan publikon: Cu iu scias 
kiel diri en Esperanto ''TVMOOHKa”? Kaj ekde tiu momento nia socio falis en profundegan 
krizon. La komenca etapo de tiu problemo rapide superkreskis infanecajn provojn de rek- 
taj elrusaj tradukoj. Multfoje plej spertaj lingve famuloj kunpuŝiĝis en ardaj diskutoj, sed 
la rezulto estis ĉiam la sama: neniu sukcesis traduki la simplan plaĉan rusan vorton “TyM- 
00'iKa”. Kelkaj eĉ diris, ke ili ĝuste antaŭ la OkSEJT vidis la vorton en iuj vortaroj, sed 
(kia koincido!) jam forgesis. Finis la diskutojn kaj lanĉis la duan etapon (ni nomu ĝin 
scienca ) s-ro la tiama Ananjin (nun: Grigorjevskij, prezidanto de REU, eksa volontulo de 
TEJO en Roterdamo). Ni eĉ povas eltiri el la memorruinoj la gloran momenton. Estis 
diskutrondo pri SEJM-aferoj en la manĝejo de la tendaro. Dum iu eta paŭzo en la konver- 
sacio nemalvaste konata s-ro P.Fiŝo sin turnis al A.Ananjin kun La Demando: Cu vi scias 
kiel diri en Esperanto “TVMOOHKa”? Kaj la Andreo, fosante paperojn kaj tute pretere, re- 
spondis: Kredenco. Ciu ĉeestinto de ĉi interparolo (eĉ interparoleto) tuj post La Vorto sen- 
tis ke kvazaŭ iu pezego falis for de la animoj. La postaj tendaraj tagoj trapasis sub la signo 
da La Kredenco. Guste tiu kaŭzo puŝis rusian esperantologion laŭ la nova vojo. Multaj 
personoj eĉ ekdeziris lerni Esperanton. Sed nelonge daŭris la trankvila periodo de nia 
vivo. Aperis en niaj vicoj personoj, kiuj semis dubemon kaj skismon, kaj tiuj kamaradoj 
(kiuj certe ne estas niaj kamaradoj) kun perversa pensmaniero eĉ insistas ke en PIV la 
vorto Kredenco havas iun alian, tute ne taŭgan sencon. Sed ni firme respondas al tiuj niaj 
kvazaŭaj samkupeanoj: kiu verkis vian PlVon? Kiu legis tiun PlVon? Kaj, finfine, kiu 
vidis tiun PlVon? La tria etapo dume ne komenciĝis, kaj ni esperas, ke ĝi efektive ne ko- 
menciĝos. Ni, rusiaj geesperantistoj, volas scii: kiel diri en Esperanto la vorton 
“TVMOOHKa”. Gis nun neniun varianton krom Kredenco ni konas, kaj ĉi varianto plene 
kontentigas nin. La deziro scii ĉi tiun vorton superplenigas niajn animojn, kaj tial ni postu- 
las de la insistuloj pri ne-TyM 6 o'iKa-a signifo de la vorto Kredenco: diru al ni la korektan 
(laŭ vi) varianton. Ni tuj ekuzos ĝin. Sed la insistuloj silentas post ĉi demando. Do, ne- 
glektu ni ĉi deklarojn kaj plu opiniu ke la Respondo al La Plej Grava Demando de msia E- 
movado estas ĝuste “Kredenco”. Ni ne permesu al diversaj livaj kamaradoj fendi nian alt- 
moralan E-socion. 


Amike viaj Ludovikoj Lazaroj Zamenhofoj 

(Rusia Gsperan+o-Ga^e+o) K« 2 ( 2 ) decembro 2000 

komuna eldono de REU kaj REJM 

redaktas Garik Kokolija retpoŝto: kokolija@mail.ru 

telefonnumeroj: +7 (095) 5677007, 7524792 
por tiu ĉi numero kunlaboris 

Viktor Aroloviĉ, Grigorij Arosev, Oleg Kuznecov, Valentin Melnikov 
la fotoj pri la jubileo en Krasnojarsk estas faritaj de Alla Jaliina, la foto 
kun J 0 M 0 (malsupra dekstra sur la dua kovrilpaĝo) — de Oleg Dem- 
jaŝev, ĉiuj ceteraj fotoj en la numero — de Garik Kokolija 
Ja gazeto estaspresita en la tipografio “Policvet” (u.Klin) 

abon.tari.foj por 2001: 

por loĝantoj de Rusio kaj aliaj landoj de KSS — 60 rubloj 
sendendai ai reoprnĤ Kokojihh, IlHTHHnKoe uiocce 45 - 105, 123310 MocKBa 

por loĝantoj de aliaj landoj — 10 eŭroj, pagendai al la konto kklg-r ĉe UEA 







